open-index/open-wikipedia-markdown huggingface dataset:
ഭർത്താവ് (ചലച്ചിത്രം)

1964-ൽ പുറത്തിറങ്ങിയ മലയാളചലച്ചിത്രമാണ്  **ഭർത്തവ്**  ജയമാരുതി പ്രൊഡക്ഷനു വെണ്ടീ ടി.ഇ. വാസുദേവനാണ് ഈ ചിത്രം നിർമിച്ചത്.  1964 നവംബർ 23-ന്  പ്രദർശനം തുടങ്ങിയ ഈ ചിത്രം, ശ്യാമള, നെപ്ട്യൂൺ എന്നീ സ്റ്റുഡിയോകളിലാണ് ചിത്രീകരണം പൂർത്തീകരിച്ചത്.
## അഭിനേതാക്കൾ
*ബഹദൂർ
*രേമേഷ്
*ടി.എസ്. മുത്തയ്യ
*ടി.കെ. ബാലചന്ദ്രൻ
*പ്രതാപചന്ദ്രൻ
*ഷീല
*കവിയൂർ പൊന്നമ്മ
*അടൂർ പങ്കജം
*ബേബി വിനോദിനി
*വിജയകുമാർ
*കെ.ബി. കുറുപ്പ്
*ചന്ദ്രൻ
*സിംഹളൻ
*അലക്സ്
*പി.എ. കൃഷ്ണൻ
## പിന്നണിഗായകർ
*എ.പി. കോമള
*ഗോമതി
*കെ.ജെ. യേശുദാസ്
*എൽ.ആർ. ഈശ്വരി
*എം.എസ്. ബാബുരാജ്
*പി. ലീല
*ഉത്തമൻ
## അണിയറ പ്രവർത്തകർ
*നിർമാതാവ് - ടി.ഇ. വാസുദേവൻ
*കഥ, സംഭാഷണം - കാനം ഇ.ജെ.
*ഗാനരചന ‌- പി. ഭാസ്കരൻ.
*സംഗീതസംവിധാനം - എം.എസ്. ബാബുരാജ്, വി. ദക്ഷിണാമൂർത്തി
*രംഗസംവിധാനം - ആർ.ബി.എസ്. മണി
*നൃത്തസംവിധാനം - ഇ. മാധവൻ
*ചിത്രസംയോജനം - ടി.ആർ. ശ്രീനിവാസലു
*ഛായാഗ്രഹണം - എൻ.എസ്. മണി
*സംവിധായകൻ - എം. കൃഷ്ണൻ നായർ
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽനിന്ന് ഭാർത്താവ്

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:കാനം. ഇ.ജെ. കഥയെഴുതിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ്

കാനഡയിലെ ഒണ്ടാറിയോയിലെ ഏറ്റവും വലിയ കാത്തലിക് സ്കൂൾ ബോർഡുകളിലൊന്നാണ് **ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ് (ഡി.പി.സി.ഡി.എസ്.ബി.)**. . ഈ ബോർഡ് ഒണ്ടാറിയോയിലെ പീൽ തദ്ദേശ സ്വയംഭരണ പ്രദേശത്തെ‍‌ മിസ്സിസ്സൗഗ, ബ്രാംപ്റ്റൺ, കാലഡൺ, ഡഫേറിൻ കൗണ്ടി ഓറഞ്ച്‌വിൽ എന്നീ പ്രദേശങ്ങളിലെ 148 വിദ്യാലയങ്ങൾക്ക് മേൽനോട്ടം വഹിക്കുന്നു. ഇവയിൽ 122 എലമെന്ററി വിദ്യാലയങ്ങളും, 26 സെക്കന്ററി വിദ്യാലയങ്ങളും ഹൈ സ്കൂളുകളും, മുതിർന്നവർക്കായുള്ള രണ്ട് തുടർ വിദ്യാഭ്യാസ കേന്ദ്രങ്ങളും ഉൾപ്പെടുന്നു. മിസ്സിസ്സൗഗയിലെ കത്തോലിക് എഡ്യൂക്കേഷൻ സെന്ററിലാണ് ബോർഡിന്റെ ആസ്ഥാനം.

ബോർഡിനു കീഴിലുള്ള സ്കൂളുകളിലായി ഏകദേശം 89,000 വിദ്യാർത്ഥികൾ പഠിക്കുന്നു. ഉദ്ദേശം 5,000 അദ്ധ്യാപകരും ജോലി ചെയ്യുന്നു.  1996 -ൽ നിലവിലുണ്ടായിരുന്ന എട്ട് ചെറു വിദ്യാഭ്യാസ ബോർഡുകൾ ലയിച്ചാണ് ഡഫറിൻ - പീൽ ബോർഡ് രൂപവത്കൃതമാകുന്നത്. വിപുലമായ വിദ്യാഭ്യാസ സംവിധാനങ്ങൾ, സഹകരണാടിസ്ഥാനത്തിലുള്ള സ്കൂൾ ബസ് സിസ്റ്റം തുടങ്ങിയവ ഈ ബോർഡിന്റെ പ്രത്യേകതകളാണ്.  
പൊതു - സ്വകാര്യ പങ്കാളിത്തത്തോടെയാണ് കാനഡയിലെ വിദ്യാഭ്യാസമേഖല  പ്രവർത്തിക്കുന്നത്. ഫെഡറൽ ഗവൺമെന്റും പ്രാദേശിക ഗവൺമെന്റുകളും വിദ്യാഭ്യാസ മേഖലയിൽ പണം മുടക്കുന്നുണ്ട്. ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡും വിദ്യാഭ്യാസ വകുപ്പിന്റെ സഹായത്തോടെയാണ് പ്രവർത്തനങ്ങൾ മുന്നോട്ടു നീക്കുന്നത്. 

## ഇതു കൂടി കാണു
*ബ്രംപ്ടൺ
*പീൽ ഡിസ്ട്രിക്റ്റ് സ്കൂൾ ബോർഡ്

## അവലംബം

## പുറത്തേയ്ക്കുള്ള കണ്ണികൾ
* ലഘുലേഖ 
* Calleja, Frank. "Peel Catholic board told to reduce costs ; Administrative spending violates guidelines." *[[Toronto Star]]*. September 30, 1999. News p. 1.
*
*
*"Forced to take over board in Dufferin-Peel: McGuinty." *[[The Globe and Mail]]*. February 7, 2007. p. A.14. ISSN 0319-0714. Available at LexisNexis
*Pascucci, Mario. "Dufferin-Peel Catholic District school board and its budget concern: A descriptive study." ProQuest, UMI Dissertations Publishing, 2007. MR38142. - Available at ProQuest. ProQuest Document ID 304759520. See Google Books listing
*Kalinowski, Tess. "Dufferin- Peel school board snubs cost-cutter." *[[Toronto Star]]*. December 18, 2006. p. E2. Available at LexisNexis.
*Gardiner, Frederick W. (Manager, Benefits and Bayroll, Dufferin-Peel Catholic Disrict School Board) "Chapter 5: Human Resources Department Web Access Technology, Human Resources Management." Located in: Ritchey, David A. (editor) *Innovative ideas for school business officials: best practices from ASBO's Pinnacle Awards*. Rowman & Littlefield, 2004. start page 25. ISBN 1578860865, 9781578860869 - Page 25 states that the total revenues for the district in 2001 were $575 million Canadian dollars.
വർഗ്ഗം:കാനഡയിലെ വിദ്യാഭ്യാസസ്ഥാപനങ്ങൾ
വർഗ്ഗം:കാനഡയിലെ സ്കൂൾ ഡിസ്ട്രിക്റ്റുകൾ
പീൽ ഡിസ്ട്രിക്റ്റ് സ്കൂൾ ബോർഡ്

230-ലധികം വിദ്യാലയങ്ങളിലായി കിന്റർഗാർട്ടൻ മുതൽ 12-ആം തരം വരെയുള്ള 155,000 വിദ്യാർത്ഥികൾ വിദ്യാഭ്യാസ നേടുന്ന വിദ്യാഭ്യാസ ജില്ലയാണ് **പീൽ ഡിസ്ട്രിക്റ്റ് സ്കൂൾ ബോർഡ്** (പഴയ പേര്: **ഇംഗ്ലീഷ്-ലാങ്ക്വേജ് പബ്ലിക് ഡിസ്ട്രിക്റ്റ് സ്കൂൾ ബോർഡ് നമ്പർ. 19**). കാനഡയിലെ ഒണ്ടാറിയോയിലുള്ള പീൽ പ്രദേശത്താണ് ഈ വിദ്യാഭ്യാസ ജില്ല സ്ഥിതി ചെയ്യുന്നത്  (കാലഡൺ, ബ്രാംപ്റ്റൺ, മിസ്സിസാഗ്വ എന്നീ മുനിസിപ്പാലിറ്റികൾ ഇതിൽ ഉൾപ്പെടുന്നു). 

പീൽ പ്രവിശ്യയിൽ ഈ ബോർഡിനു കീഴിൽ 15,000 മുഴുവൻ സമയ ജോലിക്കാരുണ്ട്.  കാനഡയിലെ ഏറ്റവും വലിയ രണ്ടാമത്തെ സ്കൂൾ ബോർഡാണിത്.

## ഇതു കൂടി കാണു
*ഡഫേറിൻ-പീൽ കത്തോലിക് ഡിസ്ട്രിക്റ്റ് സ്കൂൾ ബോർഡ്

## അവലംബം

## പുറത്തേയ്ക്കുള്ള കണ്ണികൾ
* ബോർഡിന്റെ മലയാളത്തിലുള്ള വെബ് സൈറ്റ് 

വർഗ്ഗം:കാനഡയിലെ വിദ്യാഭ്യാസസ്ഥാപനങ്ങൾ
ഖഗോളമദ്ധ്യരേഖ

ഭൂമദ്ധ്യരേഖയ്ക്കു  സമകേന്ദ്രീയമായി ഖഗോളപരിധിയിലൂടെ പടിഞ്ഞാറുനിന്നും  കിഴക്കുദിശയിൽ കടന്നുപോകുന്ന സാങ്കൽപ്പികവൃത്തമാണു് **ഖഗോളമദ്ധ്യരേഖ** അഥവാ ഖഗോളമദ്ധ്യവൃത്തം(Celestial equator). ഭൂമിയുടെ കേന്ദ്രം തന്നെ ഖഗോളമദ്ധ്യരേഖയുടേയും കേന്ദ്രമായി പരിഗണിക്കുന്നു.
ഖഗോളമദ്ധ്യരേഖയുമായി ബന്ധപ്പെടുത്തി വിവിധ ഖഗോളവസ്തുക്കളുടെ സ്ഥാനങ്ങളെ രേഖപ്പെടുത്താൻ ഖഗോളമദ്ധ്യരേഖാനിർദ്ദേശാങ്കവ്യവസ്ഥ (celestial equatorial coordinate system) ഉപയോഗിക്കുന്നു. വിഷുവൽഭോഗം, അവനമനം എന്നീ മൂല്യങ്ങളാണു് ഈ വ്യവസ്ഥയിൽ പരിഗണിക്കുന്നതു്. നക്ഷത്രങ്ങളുടെ വിവരപ്പട്ടികകൾ തയ്യാറാക്കാനും സ്ഥാനനിർണ്ണയം ചെയ്യാനും ഈ വ്യവസ്ഥയാണു് അംഗീകരിക്കപ്പെട്ടിരിക്കുന്നതു്.

ഭൂമിയിൽ നിൽക്കുന്ന ഒരാളെ സംബന്ധിച്ചിടത്തോളം ഖഗോളമദ്ധ്യരേഖ ഒരു ദിവസത്തെ വിവിധസമയങ്ങളിൽ തെക്കുവടക്കു ദിശയിൽ മാറിക്കൊണ്ടിരിക്കുന്നില്ല. (എന്നാൽ അതിന്റെ മൂലബിന്ദുവായി കണക്കാക്കുന്ന മേഷാദി ഒരു ദിവസം കൊണ്ടു് ഒരു പ്രാവശ്യം എന്ന ക്രമത്തിൽ പടിഞ്ഞാറുനിന്നും കിഴക്കോട്ട് കറങ്ങുന്നുണ്ടു്.) നേരേ മറിച്ച്, ഖഗോളവൃത്തതിൽ നിന്നും 23.5 ഡിഗ്രി ചെരിഞ്ഞു സ്ഥിതിചെയ്യുന്ന ക്രാന്തിവൃത്തം അതിന്റെ ഈ ചെരിവുമൂലം ദിവസേന ഒരിക്കൽ എന്ന ക്രമത്തിൽ തെക്കുവടക്കു് ആന്ദോളനം ചെയ്യുന്നു.

വർഗ്ഗം:ഖഗോള നിർദ്ദേശാങ്കങ്ങൾ
ജി. തിലകവതി

പ്രമുഖയായ തമിഴ് സാഹിത്യകാരിയാണ് **ജി. തിലകവതി**. നോവലിനുള്ള കേന്ദ്ര സാഹിത്യ അക്കാദമി പുരസ്‌കാരം നേടിയിട്ടുണ്ട്. തമിഴ്‌നാട് ഡയറക്ടർ ജനറൽ ഓഫ് പോലീസായി പ്രവർത്തിച്ചിട്ടുണ്ട്. ഇപ്പോൾ യൂണിഫോർമ്ഡ് സർവ്വീസസ് റിക്രൂട്ട്മെന്റ് ബോർഡ് ഡയറക്ടറാണ്.

## ജീവിതരേഖ
ധർമ്മപുരിയിൽ ജനിച്ച തിലകവതി വെല്ലൂർ ആക്സിലിയം കോളേജിലും മദിരാശി സ്റ്റെല്ലാ മേരി കോളേജിലും പഠിച്ചു. 1976 ൽ തമിഴ്നാട്ടിൽ നിന്ന് ഐ.പി.എസ് സെലക്ഷൻ ലഭിക്കുന്ന ആദ്യ വനിതയായി.
1987 ൽ ആദ്യ കവിത ദിനകരനിൽ പ്രസിദ്ധപ്പെടുത്തി.'തേയുമോ സൂര്യൻ' എന്ന ആദ്യ കൃതിയും അരസികൾ ആളുവതില്ലൈ എന്ന കൃതിയും തമിഴ്നാട് സർക്കാരിന്റെ പുരസ്കാരങ്ങൾ നേടുകയുണ്ടായി.
പത്നി പെൺ (1983) എന്ന നോവൽ സിനിമയാക്കുകയുണ്ടായി. വാർത്തൈ തവറി വിട്ടാൽ, അരസികൾ ആളുവതില്ലൈ, മുപ്പതു കോടി മുകങ്ങൾ തുടങ്ങിയവ ചെലിവിഷൻ പരമ്പരകളായിട്ടുണ്ട്. സാഹിത്യ അക്കാദമിക്കു വേണ്ടി നിരവധി ചെറുകഥകൾ പരിഭാഷപ്പെടുത്തിയിട്ടുണ്ട്. 
2005 ൽ കൽമരം എന്ന നോവലിന്റെ രചനയ്ക്ക് കേന്ദ്ര സാഹിത്യ അക്കാദമി പുരസ്‌കാരം ലഭിച്ചു. തമിഴ്‌നാട്ടിലെ അഡീഷണൽ ഡയറക്ടർ ജനറൽ ഓഫ് പോലീസ്, വിജിലൻസ് ഡയറക്ടർ, ഇൻസ്പെക്ടർ ജനറൽ ഓഫ് പോലീസ് എന്നീ പദവികൾ വഹിച്ചിട്ടുണ്ട്.

## കൃതികൾ
### നോവലുകൾ
**കൽമരം*
**വാർത്തൈ തവറിവിട്ടാൽ*
**മുപ്പതു കോടി മുകങ്കൾ*
**നാളൈ എനതു രാജാങ്കം*
**പത്നി പെൺ*
**കനവൈ ചൂടിയ നച്ചത്തിരം*
**ഒരു ആത്മാവിൻ ഡയറി ചില വരങ്കൾ*
**ഉനക്കാകവാ നാൻ*
### ചെറുകഥാ സമാഹാരങ്ങൾ
**അരസികൾ ആളുവതില്ലൈ*
**തേയുമോ സൂര്യൻ*
### കവിതാ സമാഹാരങ്ങൾ
**അലൈ പുരളും കരയോരം*

## പുരസ്കാരങ്ങൾ
*നോവലിനുള്ള കേന്ദ്ര സാഹിത്യ അക്കാദമി പുരസ്‌കാരം (2005)

## അവലംബം


## പുറം കണ്ണികൾ

വർഗ്ഗം:തമിഴ് നോവലെഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തമിഴ് കവികൾ
വർഗ്ഗം:തമിഴ് ചെറുകഥാകൃത്തുക്കൾ
വികല

കോണുകൾ അളക്കുന്നതിനുള്ള ഏകകമായ കലയുടെ(ആർൿമിനുട്ട്)ഒരു ഉപഏകകമാണു് **വികല** അഥവാ ആർൿസെക്കന്റ് (Arcsecond). വളരെ സൂക്ഷ്മമായ കോണളവുകൾ സൂചിപ്പിക്കുകയും അളന്നെടുക്കുകയും വേണ്ടിവരുന്ന ജ്യോതിശാസ്ത്രം, ഓപ്റ്റോമെട്രി, നയനചികിത്സാശാസ്ത്രം, നാവികശാസ്ത്രം, കായികരംഗം തുടങ്ങിയ മേഖലകളിലെല്ലാം വികല ഒരു യൂണിറ്റായി ഉപയോഗിക്കുന്നു.

ഒരു പൂർണ്ണവൃത്തത്തിനെ 360 കോണുകളായി വിഭജിച്ചതിൽ ഒരു ഭാഗമാണു് ഒരു ഭാഗ. ഭാഗയുടെ 60ൽ ഒന്നു് കലയും കലയുടെ 60-ൽ ഒന്നു് വികലയുമാണു്.

## പ്രതീകങ്ങളും ചുരുക്കെഴുത്തുകളും
അന്താരാഷ്ട്രതലത്തിൽ വികലയെ പ്രതിനിധീകരിക്കാൻ യുണികോഡ് അക്ഷരമായ **(″)** (U+2033) ആണു് ഉപയോഗിക്കുന്നതു്. ഈ അടയാളത്തെ ഡബിൾ പ്രൈം എന്നു വിളിക്കാറുണ്ടു്. യുണികോഡ് ലഭ്യമല്ലാത്ത ഉപകരണങ്ങളിൽ സാധാരണ ഉദ്ധരണി ചിഹ്നം **(")** (U+0022) ഉപയോഗിക്കുന്നു. മലയാളത്തിൽ **വി.** എന്നും ഇംഗ്ലീഷിൽ **arcsec** അല്ലെങ്കിൽ **asec** എന്നും ഈ ഏകകത്തെ ചുരുക്കിയെഴുതാറുണ്ടു്. ഉദാഹരണത്തിനു് 34 വികല = 34″ = 34 വി.= 34 arcsec = 34 asec.

ഇവയിൽ മില്ലിആർൿസെക്കന്റുകളും മൈക്രോആർൿസെക്കന്റുകളും അപൂർവ്വമായാണു് വേർതിരിച്ചെഴുതുന്നതു്. ഖഗോളപര്യവേക്ഷണത്തിലും ജി.പി.എസ്. സംവിധാനങ്ങളിലും അടക്കം കോണളവുകളിൽ കലയുടെ അവശിഷ്ടഭാഗം ദശാംശരൂപത്തിൽ കലയിൽ തന്നെ ചേർത്തെഴുതുകയാണു പതിവു്. (ഉദാ: 42° 25′.32 അല്ലെങ്കിൽ 42° 25′.322).

വർഗ്ഗം:കോണീയ അളവുകൾ
അയനാംശം

ലഘുചിത്രം
ഖഗോളമദ്ധ്യവൃത്തവുമായി ക്രാന്തിവൃത്തത്തിനു് ഒരു നിശ്ചിതസമയത്തിൽ സംഭവിക്കുന്ന ആപേക്ഷികമായ സ്ഥാനവ്യത്യാസത്തെയാണു് **അയനാംശം** എന്നു പറയുന്നതു്. ഖഗോളമദ്ധ്യവൃത്തവും ക്രാന്തിവൃത്തവും സംഗമിക്കുന്ന മേഷാദി, തുലാവിഷുവം എന്നീ രണ്ടു പ്രതിലോമബിന്ദുക്കൾക്കും അവയുടെ നക്ഷത്രപശ്ചാത്തലവുമായി താരതമ്യം ചെയ്യുമ്പോൾ കാണപ്പെടുന്ന സ്ഥാനമാറ്റമാണു് ഖഗോളായനം അഥവാ പുരസ്സരണം.  ഏകദേശം 26000 വർഷം കൊണ്ടു് ഒരു ആവൃത്തി പൂർത്തിയാവുന്ന, ആന്ദോളനസ്വഭാവമുള്ള ഈ പ്രതിഭാസം നമുക്കനുഭവപ്പെടാൻ കാരണം ഭൂമിയുടെ തന്നെ പുരസ്സരണം എന്ന ചലനമാണു്. അതുകൊണ്ടു് പുരസ്സരണത്തിന്റെ അളവാണു് അയനാംശം എന്നു പറയാം. വർഷത്തിൽ ഏകദേശം 50 വികലകളുടെ (ആർൿസെക്കന്റുകൾ) വ്യത്യാസമാണു് അയനാംശം കൊണ്ടു സംഭവിക്കുന്നതു്.

പരമ്പരാഗതമായി ഭാരതീയജ്യോതിശാസ്ത്രജ്ഞരും ജ്യോതിഷികളും ഗ്രഹനക്ഷത്രാദികളുടെ സ്ഫുടം കണക്കുകൂട്ടുമ്പോൾ അതിൽ അയനാംശവും പരിഗണിക്കുന്നു. എന്നാൽ പാശ്ചാത്യരീതിയിൽ തയ്യാറാക്കുന്ന നാൾവിവരപ്പട്ടിക (ephemeris) എന്ന തരം പഞ്ചാംഗങ്ങളിൽ അയനാംശം വേർതിരിച്ചാണു് പരിഗണിക്കുന്നതു്. ഇങ്ങനെ ചെയ്യുമ്പോൾ, അവലംബമായി എടുക്കുന്ന നിർദ്ദേശാങ്കമൂല്യങ്ങൾ മാറുമെങ്കിലും യഥാർത്ഥത്തിൽ ഖഗോളവസ്തുക്കളുടെ കേവലമായ സ്ഥാനത്തിനു് മാറ്റമൊന്നും വരുന്നില്ല.

ഭാരതീയരീതിയിൽ അയനാംശം പരിഗണിക്കുന്നതിനുമുമ്പുള്ള സ്ഥൂലമായ ഖഗോളരേഖാംശത്തിനെ (സ്ഫുടത്തിനെ)  സായനസ്ഫുടം (tropical longitude) എന്നും അതിൽനിന്നും അയനാംശം കുറച്ച മൂല്യത്തിനെ നിരയനസ്ഫുടം (sidereal longitude) എന്നും പറയുന്നു.

വർഗ്ഗം:ഖഗോള നിർദ്ദേശാങ്കങ്ങൾ
വർഗ്ഗം:കോണീയ അളവുകൾ
പെപ്സി

കാർബണേറ്റ് ചെയ്ത ഒരു സോഫ്റ്റ് ഡ്രിങ്കാണ് **പെപ്സി** (ചെറിയ അക്ഷരങ്ങളിൽ **pepsi** എന്നാണ് എഴുതുന്ന ശൈലി, മുൻപ് **PEPSI** എന്നെഴുതിയിരുന്നു). PepsiCo ആണ് ഇത് നിർമിച്ച് വിതരണം ചെയ്യുന്നത്. 1893-ൽ നിർമ്മിക്കുകയും **ബ്രാഡ്സ് ഡ്രിങ്ക്** എന്ന പേരിൽ അവതരിപ്പിക്കുകയും ചെയ്തിരുന്ന ഈ പാനീയം 1898 ഓഗസ്റ്റ് 28-ന് **പെപ്സി-കോള** എന്നും 1961-ൽ പെപ്സി എന്നും പുനർ നാമകരണം ചെയ്യപ്പെട്ടു.

## അവലംബം

വർഗ്ഗം:പാനീയങ്ങൾ
കോള

കാർബണേറ്റ് ചെയ്ത പാനീയങ്ങളെയാണ് (സോഫ്റ്റ് ഡ്രിങ്ക്) കിണർ എന്ന് വിളിക്കുന്നത്. ആദ്യം കോള നട്ടിൽ നിന്നുള്ള കഫീനും കൊക്ക ഇലകളിൽ നിന്നുള്ള കൊക്കൈനും വാനിലയും മറ്റ് ചില ചേരുവകളുമായിരുന്നു ഇതിൽ ഉണ്ടായിരുന്നത്. മിക്ക കോളകളും ഇപ്പോൾ പഴയതിനോട് സാമ്യമുള്ള രുചിനൽകുന്ന (കഫീൻ കലർത്തുന്നതുമായ) ചേരുവകൾ ചേർക്കുമെങ്കിലും കൊക്കൈൻ കലർത്താറില്ല. 1886-ൽ ഫാർമസിസ്റ്റായ ജോൺ പെമ്പർട്ടൺ കൊക്ക-കോള കണ്ടുപിടിച്ചശേഷമാണ് ഇത് ലോകമാകമാനം പ്രശസ്തി നേടിയത്. 

1863-ൽ ആങ്കെലോ മാറിയാനി എന്ന ഫാർമസിസ്റ്റ് പരിചയപ്പെടുത്തിയ മദ്യമില്ലാത്ത കൊക്ക വൈനിന്റെ ചുവടുപിടിച്ചാണ് ഇദ്ദേഹം ഇതുണ്ടാക്കിയത്. ഇതിൽ അപ്പോഴും കൊക്കൈൻ ഉണ്ടായിരുന്നു. കൊക്ക കോള, പെപ്സി മുതലായ പാനീയങ്ങൾ ആഗോളതലത്തിൽ വിൽക്കപ്പെടുന്നുണ്ട്. സാധാരണഗതിയിൽ കാരമെൽ നിറമുള്ളതും, കഫീൻ, മധുരമുള്ള ചേരുവകൾ ഉള്ളതുമായ പാനീയങ്ങളാണ് കോളകൾ. 

## അവലംബം

വർഗ്ഗം:പാനീയങ്ങൾ
വർഗ്ഗം:19-ആം നൂറ്റാണ്ടിലെ കണ്ടുപിടുത്തങ്ങൾ
കിഴവനും കടലും

അമേരിക്കൻ എഴുത്തുകാരനായ ഏണസ്റ്റ് ഹെമിംഗ്‌വേ രചിച്ച നോവലാണ് ***കിഴവനും കടലും (ദി ഓൾഡ് മാൻ ആൻഡ് ദ സീ)*** 1951-ൽ ക്യൂബയിൽ വച്ചെഴുതിയ ഈ കൃതി 1952-ലാണ് പ്രസിദ്ധീകരിക്കപ്പെട്ടത്. ഏണസ്റ്റ് ഹെമിംഗ്‌വേയുടെ ജീവിതകാലത്ത് പ്രസിദ്ധീകരിക്കപ്പെട്ട അവസാന പ്രധാന കൽപ്പിതകഥയാണിത്. 

ഇദ്ദേഹത്തിന്റെ കൃതികളിൽ ഏറ്റവും പ്രസിദ്ധമായവയിൽ ഒന്നാണിത്. വൃദ്ധനായ സാന്റിയാഗോ എന്ന മീൻപിടുത്തക്കാരൻ ഒരു ഭീമൻ മാർലിൻ മത്സ്യവുമായി ഗൾഫ് സ്ട്രീമിൽ മൽപ്പിടുത്തം നടത്തുന്നതാണ് കഥാതന്തു. *ദി ഓൾഡ് മാൻ ആൻഡ് ദ സീ* എന്ന കൃതിക്ക് 1953-ൽ കൽപ്പിതകഥകൾക്കുള്ള പുലിറ്റ്സർ പുരസ്കാരം ലഭിക്കുകയുണ്ടായി. 1954-ൽ ഹെമിംഗ്‌വേയ്ക്ക് നോബൽ സമ്മാനം ലഭിച്ചപ്പോൾ ഈ കൃതിയും അതിന് കാരണമായതായി പ്രസ്താവിക്കപ്പെട്ടിരുന്നു. 

## അവലംബം

### സ്രോതസ്സുകൾ

* 
* 
* 
* 
* 

വർഗ്ഗം:ഇംഗ്ലീഷ് നോവലുകൾ
വർഗ്ഗം:ഏണസ്റ്റ് ഹെമിംഗ്‌വേയുടെ നോവലുകൾ
സി.എസ്. ചെല്ലപ്പ

തമിഴ് ഗദ്യസാഹിത്യത്തിന് പുതിയ കലാനുഭവം പകർന്ന എഴുത്തുകാരനാണ് ചിന്നമാനൂർ സുബ്രമണ്യം ചെല്ലപ്പ എന്ന **സി.എസ്. ചെല്ലപ്പ** (29 സെപ്റ്റംബർ 1912- 18 ഡിസംബർ 1998). സ്വാതന്ത്ര്യ സമര സേനാനിയായിരുന്നു. പത്ര പ്രവർത്തന രംഗത്തും ശ്രദ്ധേയമായ സംഭാവനകൾ നൽകി. കഥാപാത്രങ്ങളുടെ മനോവ്യാപാരങ്ങളെ കേന്ദ്രീകരിച്ചുകൊണ്ട് നിരവധി കഥകൾ എഴുതി. കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്. ചെല്ലപ്പയുടെ 'ജീവനാംശം' തമിഴിലെ മികച്ച നവീന നോവലുകളിലൊന്നായി പരിഗണിക്കപ്പെടുന്നു. തമിഴിലെ സാഹിത്യവിമർശനത്തെക്കുറിച്ചുള്ള ചെല്ലപ്പയുടെ 'തമിഴ് സിറുകതൈ പിറക്കിറത്' (1974) എന്ന ഗ്രന്ഥം തമിഴിലെ ചെറുകഥാസാഹിത്യത്തിനുള്ള പ്രൗഡമായ ഒരവതാരികയാണെന്നു വിലയിരുത്തപ്പെട്ടിട്ടുണ്ട്. സുതന്തിരദാഹം എന്ന നോവലിന് 2001 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു. തമിഴ് സാഹിത്യത്തിലെ മണിക്കൊടി സാഹിത്യ പ്രസ്ഥാനത്തിന്റെ വക്താവായിരുന്നു.
## ജീവിതരേഖ
തേനനി ജില്ലയിലെ ചിന്നമാനൂരിൽ സർക്കാർ ജീവനക്കാരനായിരുന്ന സുബ്രമണിയ അയ്യരുടെ മകനായി ജനിച്ചു. തൂത്തുക്കുടിയിൽ വിദ്യഭ്യാസം പൂർത്തിയാക്കി. സാമ്പത്തികശാസ്ത്രത്തിൽ ബിരുദം നേടി. ബത്‌ലഗുണ്ടു സത്യാഗ്രഹത്തിൽ പങ്കെടുത്ത് 1941 ൽ അറസ്റ്റു വരിച്ചു. ആറു മാസത്തോളം ജയിൽ ശിക്ഷ അനുഭവിച്ചു. മുപ്പതുകളോടെ കഥയെഴുത്തിൽ സജീവമായ ചെല്ലപ്പ നൂറോളം ചെറുകഥകളും അൻപതോളം ലേഖനങ്ങളും എഴുതിയിട്ടുണ്ട്.
## കൃതികൾ

### നോവലുകൾ
**വാടിവാസൽ* (1958)
**ജീവനാംശം*
**സുതന്തിരദാഹം*

### നാടകങ്ങൾ
**മുറൈപ്പെൺ*

### സാഹിത്യ വിമർശനം
**രാമയ്യാവിൻ സിറുകതൈ കാലം*
**തമിഴ് സിറുകതൈ പിറക്കിറത് *
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (2001 നോവൽ - സുതന്തിരദാഹം)
## അവലംബം

## പുറം കണ്ണികൾ

വർഗ്ഗം:1912-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:ഡിസംബർ 18-ന് മരിച്ചവർ
വർഗ്ഗം:തമിഴ് നോവലെഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തമിഴ് ചെറുകഥാകൃത്തുക്കൾ
ഫ്രെഡറിക്ക് ഡെ വിറ്റ്

പതിനേഴാം നൂറ്റാണ്ടിൽ യൂറോപ്പിൽ ജീവിച്ചിരുന്ന പസിദ്ധനായ ഭൂപടനിർമ്മാതാവായിരുന്നു **ഫ്രെഡറിക്ക് ഡെ വിറ്റ്**. ഹോളണ്ടിലെ ഒരു ചെറിയ പട്ടണമായ ഗൗഡായിൽ ഒരു പ്രൊട്ടസ്റ്റന്റ് കുടുംബത്തിലാണ് 1629/30ൽ ഫ്രെഡറിക് ഡെ വിറ്റ് ജനിച്ചത്. പിതാവ് ഹെൻറിച്ച് ഫ്രെഡറിക്സും മാതാവ് നീൽട്ടീജ് ജൂസ്റ്റണും ആയിരുന്നു. 1661 ആഗസ്റ്റ് 29൹ അദ്ദേഹം ആംസ്റ്റർഡാമിലെ ഒരു സമ്പന്നവ്യാപാരിയുടെ മകളായ മരിയ വാൻ ഡെർ വേയെ വിവാഹം കഴിച്ചു. മറിയ ഫ്രെഡറിക് ദമ്പതിമാർക്ക് ഏഴു കുട്ടികളുണ്ടായെങ്കിലും ഒരാൾ മാത്രമാണ് മരണത്തെ അതിജീവിച്ചത്. 1648 മുതൽ 1706ൽ മരിക്കുന്നതു വരേയും അദ്ദേഹം ആംസ്റ്റർഡാമിൽ തന്നെയാണ് ജോലി ചെയ്ത് ജീവിച്ചത്.

## ഭൂപടനിർമ്മാണം

1648ൽ നെതർലന്റിലെ ഒരു പട്ടണമായ ഹാർലീമിന്റെ ഭൂപടം വരച്ചുകൊണ്ട് അദ്ദേഹം തന്റെ തൊഴിൽ മേഖല തെരഞ്ഞെടുത്തു. 1659ൽ ഡെന്മാർക്കിന്റെയും 1660ൽ ലോകത്തിന്റെയും ഭൂപടങ്ങൾ അദ്ദേഹം നിർമ്മിച്ചു. 1667ൽ നിർമ്മിച്ച ഭൂപടത്തിൽ വടക്കുപടിഞ്ഞാറൻ യൂറോപ്പിന്റെ ഇരുപത്തഞ്ചോളം ഭൂപടങ്ങൾ ഉൾപ്പെടുത്തിയിരുന്നു. 1670ൽ 150 ഭൂപടങ്ങൾ അടങ്ങുന്ന അറ്റ്ലസുകൾ വരെ അദ്ദേഹം തന്റെ കടയിൽ വിൽപനക്കു വെച്ചു തുടങ്ങി. 7മുതൽ 20 ഗിൽഡർ(അന്നത്തെ ഡച്ച് നാണയം) വരെയയിരുന്നു അറ്റ്ലസുകൾക്ക് വില നിശ്ചയിച്ചിരുന്നത്. (ഇന്നത്തെ 70-240 അമേരിക്കൻ ഡോളറിനു തുല്യം)

## അവലംബം

വർഗ്ഗം:ഭൂപട നിർമ്മാതാക്കൾ
കാട്ടുകരണ

പശ്ചിമഘട്ടതദ്ദേശവാസിയായ ഒരു മരമാണ് **കാട്ടുകരണ**. . **അടങ്ങി, ചെമ്പരശൻ, കരിക്കോവ, ഒല, മലരാഗ, നാഗട്ട** എന്നെല്ലാം പേരുകളുണ്ട്. 10 മീറ്ററോളം ഉയരം വയ്ക്കും. ഉയരമുള്ള മഴക്കാടുകളുടെ ഓരം ചേർന്ന് നീലഗിരി, വയനാട്, കുടക് എന്നിവിടങ്ങളിൽ കാണുന്നു. ഔഷധം, തടി എന്നിവ വ്യാവസായിക പ്രാധാന്യമുള്ളതാണ്. ഈ സ്പീഷീസ് ആഗോളതലത്തിൽ കുറഞ്ഞുവരുന്നതിൽ ആശങ്കയുള്ളതായി കണക്കാക്കുന്നു.

## അവലംബം

## പുറത്തേക്കുള്ള കണ്ണികൾ
* മറ്റു അറിവുകൾ
* ചിത്രങ്ങൾ
* കൂടുതൽ വിവരവും കാണുന്ന ഇടങ്ങളും
* http://pilikula.com/botanical_list/botanical_name_g/gordonia_obtusa.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:തീയേസീ
വർഗ്ഗം:കേരളത്തിലെ സസ്യജാലം
അശോകമിത്രൻ

തമിഴ്‌സാഹിത്യത്തിലെ സജീവ സാന്നിധ്യമായിരുന്നു **അശോകമിത്രൻ** എന്ന തൂലികാ നാമത്തിലെഴുതുന്ന ജെ. ത്യാഗരാജൻ (ജഗദീശ ത്യാഗരാജൻ) ( 22 സെപ്റ്റംബർ 1931 - 23 മാർച്ച് 2017). ഇരുന്നൂറോളം ചെറുകഥകളും എട്ട് നോവലുകളും പതിനഞ്ച് നോവെല്ലകളും രചിച്ചിട്ടുണ്ട്. പല നോവലുകളും ചെറുകഥകളും ഇംഗ്ലീഷിലും മറ്റു വിദേശ ഭാഷകളിലും വിവർത്തനം ചെയ്യപ്പെട്ടു. കനൈയാഴി എന്ന ലിറ്റിൽ മാസികയുടെ പത്രാധിപരായിരുന്നു. 1996 ൽ അപ്പാവിൻ സ്നേഹിതർ എന്ന ചെറുകഥാ സമാഹാരത്തിന് കേന്ദ്ര സാഹിത്യ അക്കാദമിയുടെ പുരസ്‌കാരം ലഭിച്ചു.

## ജീവിതരേഖ
1931-ൽ സെക്കന്ദരാബാദിൽ ജനിച്ചു. ഇരുപത്തിയൊന്ന് വയസ്സു വരെ അവിടെയായിരുന്നു. 1952-ൽ പിതാവിന്റെ മരണശേഷം ചെന്നൈയിലേക്കു വന്നു. ജെമിനി സ്റ്റുഡിയോയിൽ 14 വർഷം പബ്ലിക് റിലേഷൻസ് വിഭാഗത്തിൽ ജോലി ചെയ്തു. 'മൈ ഇയേഴ്സ് വിത്ത് ബോസ്' എന്ന കൃതി ഇക്കാലത്തെ അനുഭവങ്ങളിൽ നിന്ന് രചിച്ചതാണ്. തമിഴ് സിനിമാ സംവിധായകനും ആനന്ദവികടൻ വാരികയുടെ സ്ഥാപകനും ജെമിനി സ്റ്റുഡിയോസ് ഉടമസ്ഥനുമായ എസ്.എസ്.വാസനു മൊത്തുള്ള കാലത്തെക്കുറിച്ചായിരുന്നു ഈ പുസ്തകം. ഇക്കാലത്ത് 'ഇല്ലസ്ട്രേറ്റഡ് വീക്കിലി'യിൽ ചില കോളങ്ങളും എഴുതിയിരുന്നു. 1966 മുതൽ മുഴുവൻ സമയ എഴുത്തുകാരനായി. അക്കാലത്താണ് 'കനൈയാഴി' എന്ന ലിറ്റിൽ മാസികയുടെ പത്രാധിപസ്ഥാനം സ്വീകരിക്കുന്നത്. അശോകമിത്രൻ എന്ന തൂലികാ നാമം സ്വീകരിക്കുന്നതും ഇക്കാലത്തുതന്നെ. 1966 മുതൽ 1991 വരെ 'കനൈയാഴി'യുടെ പത്രാധിപരായി തുടർന്ന അശോകമിത്രൻ മാസികയെ തമിഴ് സാഹിത്യലോകത്തെ തലപ്പൊക്കമുള്ള പ്രസിദ്ധീകരണമാക്കി മാറ്റി. യൂറോപ്യൻ ഭാഷകളിലേക്കും വിവിധ ഇന്ത്യൻ ഭാഷകളിലേക്കും അശോകമിത്രന്റെ കൃതികൾ തർജ്ജമ ചെയ്യപ്പെട്ടിട്ടുണ്ട്. തമിഴ് ചലച്ചിത്രലോകത്തെ അടിയൊഴുക്കുകൾ അനാവരണം ചെയ്യുന്ന നോവലായ 'അലിഞ്ഞുപോയ നിഴലുകൾ' എന്ന നോവലും കലർപ്പുകളൊന്നുമില്ലാത്ത മനുഷ്യസൗഹൃദത്തിന്റെയും സ്‌നേഹത്തിന്റെയും നാനാർഥങ്ങൾ പ്രത്യക്ഷപ്പെടുത്തുന്ന 'മാനസസരോവരം' എന്ന നോവലും 'തണ്ണീർ' എന്ന കൃതിയും മലയാളത്തിലേക്ക് വിവർത്തനം ചെയ്യപ്പെട്ടിട്ടുണ്ട്. നഗരങ്ങളിലെ മധ്യവർഗജീവിതങ്ങളെക്കുറിച്ച് ആഴമുള്ള എഴുത്തുകൾ അശോകമിത്രൻ എഴുതി. തമിഴിലും ഇംഗ്ലീഷിലും മനോഹരമായി എഴുതുമായിരുന്നു അദ്ദേഹം.  വാർദ്ധക്യസഹജമായ അസുഖങ്ങളെത്തുടർന്ന് 2017 മാർച്ച് 23-ന് 85-ആം വയസ്സിൽ ചെന്നൈയിലെ സ്വവസതിയിൽ വച്ച് അന്തരിച്ചു. രാജേശ്വരി ത്യാഗരാജനാണ് ഭാര്യ. ദ് ഹിന്ദു ദിനപത്രത്തിലെ അസോസിയറ്റ് എഡിറ്ററായ ടി.രാമകൃഷ്ണൻ ഉൾപ്പെടെ മൂന്ന് മക്കളുണ്ട്.

## കൃതികൾ
*അലിഞ്ഞുപോയ നിഴലുകൾ
*മാനസസരോവരം 
### ചെറുകഥാ സമാഹാരങ്ങൾ
*വാഴ്വിലേ ഒരു മുറൈ
*വിമോചനം വിടുതലൈ
* കാലമും ഐന്ത് കുഴൈന്തകളും
*മുറപ്പെൺ
*അപ്പാവിൻ സ്നേഹിതർ
*ബിപ്ലവ് ചൗധരിയിൻ കടൻ മനു

### നോവലുകൾ
*പതിനെട്ടാമത് അക്ഷക്കോട്,
*തണ്ണീർ
*ഇന്റു
*ആകായതാമരൈ
*ഒറ്റൻ
*മാനസസരോവർ
*കരൈന്ത നിഴൽകൾ
### നോവെല്ലകൾ
*ഇരുവർ
*വിടുതലൈ
*ദീപം
*വിഴാ മാലൈ പോതിൽ
## പുരസ്കാരങ്ങൾ
* കേന്ദ്രസാഹിത്യ അക്കാദമി അവാർഡ് 
*തമിഴ‌്നാട് സർക്കാരിന്റെ പുരസ്കാരം (മൂന്നു തവണ)
*ചെന്നൈ ഇലക്കിയ ചിന്തനൈ' എന്ന സംഘടനയുടെ അവാർഡ്.(1977,1984)
* മതസൗഹാർദ്ദത്തിനുള്ള അവാർഡ്,
## അവലംബം

## പുറം കണ്ണികൾ
*An article in "The Hindu" about Ashokamitran 
*Ashokamitran page in Tamil Friends 

വർഗ്ഗം:തമിഴ് നോവലെഴുത്തുകാർ
വർഗ്ഗം:തമിഴ് ചെറുകഥാകൃത്തുക്കൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1931-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:മാർച്ച് 23-ന് മരിച്ചവർ
പുവിയരശ്

പ്രമുഖ തമിഴ് കവിയും വിവർത്തകനുമാണ് **പുവിയരശ്**  എന്നറിയപ്പെടുന്ന എസ്. ജഗന്നാഥൻ(ജനനം :1938). ക്വാസി നസ്രുൾ ഇസ്ലാമിന്റെ കവിതാ വിവർത്തനത്തിനും 'കൈയൊപ്പം' എന്ന കാവ്യ സമാഹാരത്തിന് കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരം നേടിയിട്ടുണ്ട്. വിവിധ സാഹിത്യ ശാഖകളിലായി 80 ഓളം കൃതികൾ പുവിയരശ് രചിച്ചിട്ടുണ്ട്. തമിഴ് കാവ്യലോകത്ത് മാനവികതയുടെയും കരുത്തിന്റെയും കവിയായാണ് പുവിയരശ് അറിയപ്പെടുന്നത്. 
## ജീവിതരേഖ
ഉദുമൽപേട്ടിനടുത്തെ ഗ്രാമത്തിൽ ജനിച്ചു. ജഗന്നാഥൻ എന്ന സംസ്കൃത പേരിന്റെ തമിഴായ പുവിയരശ് എന്ന പേരിൽ എഴുത്താരംഭിച്ചു. കുടുംബതേതോടൊപ്പം കോയമ്പത്തൂരിലേക്ക് കുടിയേറി. അവിടെയായിരുന്നു വിദ്യഭ്യാസം. മുപ്പതു വർഷത്തോളം അദ്ധ്യാപകനായി ജോലി നോക്കി. ദ്രാവിഡ പാർട്ടികളുടെ നിശിത വിമർശകനായ ഇദ്ദേഹം മാർക്സിസ്റ്റായാണ് അറിയപ്പെടുന്നത്.  കേരള ചലച്ചിത്ര വികസന കോർപ്പറേഷന്റെ പൊതുജന സമ്പർക്ക ഉദ്യോഗസ്ഥനായിരുന്നു. തമിഴ് ഭരണ ഭാഷയാക്കണമെന്നാവശ്യപ്പെട്ട് നടന്ന പ്രക്ഷോഭത്തിൽ പങ്കെടുത്ത് ജയിൽ ശിക്ഷ അനുഭവിച്ചിട്ടുണ്ട്. വാനമ്പാടി സാഹിത്യ പ്രസ്ഥാനത്തിന്റെ മുൻനിരക്കാരനായിരുന്നു. ഷേക്സ്പിയർ, ഖലീൽ ജിബ്രാൻ, ഒമർഖയ്യാം, ഓഷോ, ഡോസ്റ്റോവ്സ്കി, ടാഗോർ തുടങ്ങിയവരുടെ കൃതികൾ വിവർത്തനം ചെയ്തിട്ടുണ്ട്. സിംഹള,റഷ്യൻ, മലയാളം കന്നഡ, ഹംഗറി തുടങ്ങിയ ഭാഷകളിലേക്ക് പുവിയരശ് കവിതകൾ വിവർത്തനം ചെയ്യപ്പെട്ടിട്ടുണ്ട്. 2007 ൽ 'പുരട്ചിക്കാരൻ' എന്ന പേരിൽ പുറത്തിറത്തിയ ക്വാസി നസ്രുൾ ഇസ്ലാമിന്റെ വിവർത്തനത്തിനും 2010 ൽ 'കൈയൊപ്പം' എന്ന കാവ്യ സമാഹാരത്തിനും കേന്ദ്ര സാഹിത്യ അക്കാദമി പുരസ്‌കാരങ്ങൾ നേടിയിട്ടുണ്ട്. പുവിയരശ് തമിഴ് വളർച്ചി മൈയ്യം എന്ന പേരിൽ തമിഴ് അദ്ധ്യാപക പരിശീലനത്തിനായി ഒരു കൂട്ടായ്മ പ്രവർത്തിപ്പിക്കുന്നുണ്ട്.
## കൃതികൾ
### കവിത
**കൈയൊപ്പം*
**എട്ടു ദിസൈ കാറ്റ്*
**കവിതൈക്കെന്ന കേൾവി*
**മീണ്ടും സെൻ കവിതൈകൾ*
* *ഇതു താൻ*

### വിവർത്തനങ്ങൾ
*'പുരട്ചിക്കാരൻ'
**കാരമസോവ് സഹോദരന്മാർ*
**[[ഹാംലെറ്റ്]]*
**[[ഒഥല്ലോ]]*
**[[റോമിയോ ആൻഡ് ജൂലിയറ്റ്]]*

### നാടകം
**മനിതൻ*
**മൂന്റാം പിറൈ*
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്‌കാരം - വിവർത്തനം(2007)
*കേന്ദ്ര സാഹിത്യ അക്കാദമി പുരസ്‌കാരം - കവിത(2009)
*കേരള സാംസ്കാരിക കേന്ദ്രത്തിന്റെ സാഹിത്യ പുരസ്കാരം
## അവലംബം

## പുറം കണ്ണികൾ

വർഗ്ഗം:1938-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:തമിഴ് കവികൾ
വർഗ്ഗം:തമിഴ് വിവർത്തകർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ജമീല മാലിക്

മലയാളചലച്ചിത്രങ്ങളിലും സീരിയലുകളിലും അഭിനയിച്ചിട്ടുള്ള ശ്രദ്ധേയായ അഭിനേത്രിയും റേഡിയോ നാടക രചയിതാവുമാണ് **ജമീല മാലിക്**(23 മേയ് 1946 - 27 ഫെബ്രുവരി 2020). പൂനാ ഫിലിം ഇൻസ്റ്റിട്യൂട്ടിൽനിന്ന് അഭിനയത്തിൽ ഡിപ്ലോമ നേടിയിട്ടുണ്ട്. ആകാശവാണിക്കായി നാടകങ്ങൾ എഴുതിയിട്ടുണ്ട്. സ്കൂൾ നാടകങ്ങളിലൂടെ അഭിനയരംഗത്തെത്തി. ഒരിക്കൽ തൃശ്ശൂർ പൂരത്തിനു മധുവിനൊപ്പം ലുബ്ധൻ ലൂക്കോസ് എന്ന നാടകത്തിൽ അഭിനയിച്ചു.
## ജീവിതരേഖ
കൊല്ലം ജോനകപ്പുറത്ത് മാലിക് മുഹമ്മദിന്റെയും തങ്കമ്മ മാലിക്കിന്റെയും മകളാണ്. ബാപ്പ മാലിക് മുഹമ്മദ് കോൺഗ്രസ് നേതാവും മുനിസിപ്പൽ കൗൺസിലറുമായിരുന്നു. മൾഹറുൾ ഹക്,ഫസലുൽ ഹക്, സാറ എന്നിവർ സഹോദരങ്ങൾ. ഉമ്മ തങ്കമ്മ മാലിക് ബാല്യത്തിലെ കോൺഗ്ഗ്രസിൽ ആകൃഷ്ടയായി വാർധ ആശ്രമത്തിലാണ് പഠിച്ചത്. ഭർത്താവിന്റെ മരണശേഷം അവരും മുനിസിപ്പൽ കൗൺസിലർ ആയിട്ടുണ്ട്. 1983ൽ വിവാഹിതയായെങ്കിലും ഒരു വർഷമേ ആ ബന്ധം നീണ്ടുനിന്നുള്ളു. ഒരു പുത്രനുണ്ട്. 

എസ്.എസ്.എൽ.സി പഠനത്തിനുശേഷം പൂനെ ഫിലിം ഇൻസ്റ്റിറ്റ്യൂട്ടിൽ ചേർന്നു പഠിച്ചു. കേരളത്തിൽ നിന്ന് പൂനെ ഇൻസ്റ്റിറ്റ്യൂട്ടിൽ ചേർന്നു പഠിക്കുന്ന ആദ്യ വനിതയാണ്. ഇൻസ്റ്റിറ്റ്യൂട്ട് പഠനകാലത്ത് കെ.ജി. ജോർജിന്റെ ഉൾപ്പെടെ ഡിപ്ലോമ ഫിലിമുകളിലും കോഴ്സ് സിനിമകളിലും അഭിനയിച്ചു. "ജയ് ജവാൻ ജയ് മഖാൻ", "വിലാപ്" തുടങ്ങിയ ചിത്രങ്ങളിലെല്ലാം നല്ല വേഷമായിരുന്നു. "റാഗിങ്" ആയിരുന്നു ആദ്യപടം. ആദ്യത്തെ കഥ, രാജഹംസം, ലഹരി തുടങ്ങി ഏതാനും ചിത്രങ്ങളിൽ നായികയായി. വിൻസെന്റ്, അടൂർ ഭാസി, പ്രേംനസീർ, രാഘവൻ എന്നിവരോടൊത്ത് അഭിനയിച്ചിട്ടുണ്ട്. ലക്ഷ്മി, അതിശയരാഗം എന്നീ തമിഴ് ചിത്രങ്ങളിലും നായികയായി. "നദിയെ തേടിവന്ന കടൽ" എന്ന പടത്തിൽ ജയലളിതയോടൊപ്പം പ്രധാന കഥാപാത്രത്തെ അവതരിപ്പിച്ചു. തമിഴ്, തെലുങ്ക്, മലയാളം, കന്നഡ ഭാഷാപടങ്ങളിലായി അമ്പതോളം ചിത്രങ്ങളിൽ അഭിനയിച്ചു. ദൂരദർശന്റെ സാഗരിക, കയർ, മനുഷ്യബന്ധങ്ങൾ തുടങ്ങിയ സീരിയലുകളിലും അഭിനയിച്ചു. നിരവധി ഹിന്ദി ചിത്രങ്ങൾക്ക് ഡബ്ബുചെയ്തിട്ടുണ്ട്.

ആകാശവാണിക്കുവേണ്ടി പന്ത്രണ്ടോളം നാടകങ്ങൾ എഴുതി. ദാസ്താനി റൂഫ്, കരിനിഴൽ, തൗബ തുടങ്ങിയ നാടകങ്ങൾ ശ്രദ്ധിക്കപ്പെട്ടിട്ടുണ്ട്.

## മരണം
തിരുവനന്തപുരം മെഡിക്കൽ കോളേജിൽ 2020 ജനുവരി 28 ന് രാത്രി 73 വയസ്സുള്ളപ്പോഴാണ് ജമീല മാലിക് അന്തരിച്ചത്. ഏറെ നാളായി ആരോഗ്യപ്രശ്നങ്ങൾ അവരെ അലട്ടിയിരുന്നു.

## അഭിനയിച്ച സിനിമകൾ
#ആദ്യത്തെ കഥ1972
#റാഗിംഗ്1973
#ഏണിപ്പടികൾ1973
#രാജഹംസം 1974 
#നീലക്കണ്ണുകൾ	1974	
#രഹസ്യരാത്രി	1974	
#ബോയ്‌ ഫ്രണ്ട്‌	1975	
#നിറമാല	1975	
#ഉല്ലാസയാത്ര	1975	
#ചോറ്റാനിക്കര അമ്മ	1976	
#സെക്സില്ല സ്റ്റണ്ടില്ല	1976
#അവകാശം1978	
#കഴുകൻ	1979
#ലഹരി	1982
#ഒരു മെയ്‌മാസപ്പുലരിയിൽ 1987
#ഉണ്ണിക്കുട്ടന് ജോലി കിട്ടി
#ലക്ഷ്മി (തമിഴ്)
#അതിശയരാഗം(തമിഴ്)

## അവലംബം


വർഗ്ഗം:മലയാളചലച്ചിത്രനടിമാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
വർഗ്ഗം:1946-ൽ ജനിച്ചവർ
സബിത ആനന്ദ്

മുപ്പതോളം മലയാളചലച്ചിത്രങ്ങളിൽ അഭിനയിച്ച ഒരു നടിയാണ് **സബിത ആനന്ദ്**. 1975-ൽ പി. ഭാസ്കരൻ സംവിധാനം ചെയ്ത മറ്റൊരു സീത എന്ന ചിത്രത്തിൽ ബാലതാരമായി അരങ്ങേറി. മണിരത്നം സംവിധാനം ചെയ്ത ഉണരൂ എന്ന ചിത്രത്തിൽ മോഹൻലാലിന്റെ നായികയായതടക്കം എൺപതുകളിൽ  നിരവധി മലയാളം ചിത്രങ്ങളിൽ വേഷമിട്ടു. 1993-ൽ പുറത്തിറങ്ങി ആ വർഷത്തെ മികച്ച ചിത്രമായി തെരഞ്ഞെടുക്കപ്പെട്ട വിധേയനിൽ മുഖ്യ സ്ത്രീ കഥാപാത്രമായ ഓമനയെ അവതരിപ്പിച്ചു ശ്രദ്ധ നേടി. ഒരിടവേളക്കു ശേഷം 2001-ൽ വീണ്ടും അഭിനയ രംഗത്ത് സജീവമായി. മലയാളത്തിനു പുറമേ തമിഴ്‌ ചലച്ചിത്രങ്ങളിലും നായിക, ഉപനായിക വേഷങ്ങൾ ചെയ്തിട്ടുണ്ട്.

## അഭിനയിച്ച ചലച്ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടിമാർ
എ.പി. കുഞ്ഞാമു

മലയാളത്തിലെ ഒരു ഗ്രന്ഥകാരനും വിവർത്തകനുമാണ് **എ.പി. കുഞ്ഞാമു**.

## ജീവിതം
വി ഹുസൈൻ- എം.എം ആസിയ ദമ്പതികളുടെ മകനായി1951 ഏപ്രിൽ 1ന്  കോഴിക്കോട് ജില്ലയിലെ മടവൂരിൽ ആരാമ്പത്ത് ജനിച്ചു.ഇർഷാദുൽ മുസ്‌ലിമീൻ മദ്രസ, ആരാമ്പ്രം ഗവ. മാപ്പിള യു.പി സ്‌കൂൾ, എ.യു.പി സ്‌കൂൾ മടവൂർ, ഗവ. ഹൈസ്‌കൂൾ കൊടുവള്ളി എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം. ഫറൂഖ് കോളേജിൽ നിന്ന് ബിരുദാനന്തര ബിരുദം നേടി. ഇപ്പോൾ കോഴിക്കോട് കനറാബാങ്കിൽ ജോലിചെയ്യുന്നു. വിവർത്തനമുൾപ്പടെ  നിരവധി ഗ്രന്ഥങ്ങൾ എഴുതി. ആനുകാലികങ്ങളിൽ വിവിധവിഷയങ്ങളെ അധികരിച്ച് ലേഖനങ്ങളെഴുതുന്നു. തൻവീർ, ഷഹീദ്, പരമേശ്വരൻ എന്നീ തൂലിക നാമങ്ങളിൽ അദ്ദേഹം എഴുതാറുണ്ട്.
2009 ലെ ലോകസഭ തിരഞെടുപ്പിൽ സി.പി.ഐ അവരുടെ പ്രതിനിധി എന്ന നിലയിൽ പൊന്നാനി മണ്ഡലത്തിൽ നിന്ന് കുഞ്ഞാമുവിനെ മൽസരിപ്പിക്കാൻ നടത്തിയ ശ്രമം അദ്ദേഹത്തെ മാധ്യമ-രാഷ്ട്രീയ ശ്രദ്ധയിൽ കൊണ്ടുവരികയുണ്ടായി. എൻ.ഡി.എഫ് ബന്ധം ആരോപിക്കപ്പെട്ടതിനാൽ കുഞ്ഞാമുവിന്റെ സ്ഥാനാർഥിത്വം ഉണ്ടായില്ല.
കോഴിക്കോട് നിന്ന് പ്രസിദ്ധീകരിച്ചു വരുന്ന പാഠഭേദം മാസികയുടെ പത്രാധിപസമിതി അംഗമാണ് കുഞ്ഞാമു. സാമുദായിക സംഘടനയായ എൻ.എസ്.എസിനെ കുറിച്ച് 2013 ജൂൺ രണ്ടിന് ചന്ദ്രിക ദിനപത്രം അതിന്റെ പ്രതിഛായ എന്ന പ്രതിവാര കോളത്തിൽ പ്രസിദ്ധീകരിച്ച 'പുതിയ പടനായർ' എന്ന തലക്കെട്ടിലുള്ള ഒരു ലേഖനം വലിയ ചർച്ചയാവുകയും മാധ്യമശ്രദ്ധനേടുകയും ചെയ്ത സന്ദർഭത്തിൽ ആ ലേഖനം എഴുതിയത് എ.പി കുഞ്ഞാമുവാണ് എന്ന് പത്രം വെളിപ്പെടുത്തുകയുണ്ടായി.

## രചനകൾ
ഷഹീദ് എന്ന തൂലികാ നാമത്തിൽ മണലും മധുരവും,നേർവഴി, ഒറ്റമൂലി എന്നീ ബാലസാഹിത്യ കൃതികൾ പ്രസിദ്ധികരിച്ചിട്ടുണ്ട്.
### വിവർത്തനങ്ങൾ
*നോൺവെജ് പശുവും മറ്റു കഥകളും (മഹാശ്വേതാദേവി പത്തുകഥകളുടെ സമാഹാരം)
*കൈവർത്തകാണ്ഡം
*മാൽക്കം എക്സ് (അലക്സ് ഹാലിയുടെ മാൽക്കം എക്സിനെ കുറിച്ചുള്ള ഗ്രന്ഥത്തിന്റെ വിവർത്തനം)
*ഇസ്ലാം ചരിത്രവും നാഗരികതയും
*സയണിസം:ഒളിച്ചുവെച്ച ചരിത്രം
*ഇസ്ലാമും മനുഷ്യാവകാശങ്ങളും
*ടിപ്പുവിന്റെ കരവാൾ
*ഇസ്ലാമും വർത്തമാന കാലവും
*നോബൽ കഥകൾ
*മുഹമ്മദ് അവന്റെ തിരുദൂതർ 

## അവലംബം

വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ
വർഗ്ഗം:കോഴിക്കോട് ജില്ലയിൽ ജനിച്ചവർ
യുഗാദി

ജ്യോതിശാസ്ത്രത്തിലെ കാലഗണനാസമ്പ്രദായങ്ങളിൽ ഒരു അബ്ദത്തിന്റെ(era) ജ്യോതിശാസ്ത്രപരമായ ബീജസമയം(epoch) അഥവാ പ്രാരംഭനിമിഷത്തെ കുറിക്കുന്ന പദമാണു് **യുഗാദി**. 

കലിദിനം, ജൂലിയൻ ദിനം തുടങ്ങിയ ദിനസംഖ്യാവ്യവസ്ഥകളിൽ  അവ തുടങ്ങുന്ന സമയമാണു് യുഗാദി. എന്നാൽ ഒരു അബ്ദം ആളുകൾ സ്വീകരിച്ചുപയോഗിച്ചുതുടങ്ങുന്നതു് ആ ദിവസമോ ആ കാലത്തുതന്നെയോ ആയിരിക്കണമെന്നില്ല. ഉദാഹരണത്തിനു് കലിവർഷത്തിന്റെ യുഗാദി, ഗ്രിഗോറിയൻ കലണ്ടറിലെ 3102 ബി.സി. ജനുവരി 14 ഉജ്ജയിനിയിലെ ഉദയത്തിനാണ്. എന്നാൽ കലിവർഷവും കലിദിനസംഖ്യകളും പ്രായോഗികമായി ഉപയോഗിച്ചുതുടങ്ങിയതു് അതിനുശേഷം എത്രയോ നൂറ്റാണ്ടുകൾ കഴിഞ്ഞിട്ടായിരിക്കണം. അതുപോലെ ജൂലിയൻ ദിനങ്ങൾ തുടങ്ങിവെക്കുന്നതു് ഗ്രിഗോറിയൻ കലണ്ടറിലെ ബി.സി. 4714 നവമ്പർ 24നു് ഗ്രീനിച്ചിലെ നട്ടുച്ച 12:00 മണിയ്ക്കാണു്. എന്നാൽ ആ സമ്പ്രദായം തുടങ്ങിവെച്ചതു് ക്രി.വ. 1583 മുതൽ മാത്രമാണു്.

വർഗ്ഗം:കാലഗണനാരീതികൾ
ദേവാലയം (ചലച്ചിത്രം)

കമലാലയ ഫിലിംസ് നിർമിച്ച മലയാളചലച്ചിത്രമാണ് **ദേവാലയം**.  ഫിലിംസെന്റർ സ്റ്റുഡിയോയിൽ നിർമിച്ച ഈ ചിത്രം 1964 മാർച്ച് 20-ന് കലാലയാ ഫിലിംസ് വിതരണം ചെയ്തു.
## അഭിനേതാക്കൾ
*കൊട്ടാരക്കര ശ്രീധരൻ നായർ
*എസ്.പി. പിള്ള
*അടൂർ ഭാസി
*പ്രേം നസീർ 
*ശാന്താദേവി
*പത്മിനി
*ടി.ആർ. ഓമന
*അംബിക
*തിക്കുറിശ്ശി സുകുമാരൻ നായർ
*കെടാമംഗലം സദാനന്ദൻ
*ടി.എസ്. മുത്തയ്യ
*ജെ.എ.ആർ. ആനന്ദ്
*പഞ്ചാബി
*എൽ. പൊന്നമ്മ
## പിന്നണിഗായകർ
*കെ.ജെ. യേശുദാസ്
*പി. ലീല
*പി.ബി. ശ്രീനിവാസ്
*വി. ദക്ഷിണാമൂർത്തി
*ലത രാജു
## അണിയറ പ്രവർത്തകർ
*സംവിധാനം - എസ്. സ്വമിനാഥൻ, എൻ.എസ്. മുത്തുക്കുമാരൻ
*ഛായാഗ്രഹണം - പി.കെ. മാധവൻ നായർ
*നൃത്തസംവിധാനം - തങ്കപ്പൻ
*ചിത്രസംയോജനം - ജി. വേലുസ്വാമി, ഷാലി
*സംഗീതസംവിധാനം - വി. ദക്ഷിണാമൂർത്തി
*ഗാനരചന ‌- അഭയദേവ്
*കഥ - എം.എ. അബ്ബാസ്
*തിരക്കഥ, സംഭാഷണം - കെടാമംഗലം സദാനന്ദൻ
## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം കോമിൽ നിന്ന് ദേവാലയം
*ഇന്റെർനെറ്റ് മൂവി ഡേറ്റാ ബേസിൽ നിന്ന് ദേവാലയം

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
അന്ന ദസ്തയേവ്‌സ്കായ

ഒരു റഷ്യൻ ജീവചരിത്രകാരിയായിരുന്നു **അന്ന ഗ്രിഗോറിയേന ദസ്തയേവ്‌സ്കായ** (റഷ്യൻ: Анна Григорьевна Достоевская; 12 സെപ്റ്റംബർ1846 – 9 ജൂൺ 1918). ഫിയോദർ ദസ്തയേവ്‌സ്കിയുടെ സ്റ്റെനോഗ്രാഫറും, അസിസ്റ്റന്റും ആയി പ്രവർത്തിച്ച അവർ വിഭാര്യനായിരുന്ന അദ്ദേഹത്തെ വിവാഹം ചെയ്തു. *അന്ന ദസ്തയേവ്‌സ്കായയുടെ ഡയറിക്കുറിപ്പുകൾ*,  *അന്ന ദസ്തയേവ്‌സ്കായയുടെ ഓർമ്മകൾ* എന്നീ പേരുകളിൽ രണ്ട് കൃതികൾ അന്ന രചിച്ചിട്ടുണ്ട്.റഷ്യയിലെ ആദ്യകാല വനിതാ സ്റ്റാമ്പുശേഖകരിൽ ഒരാളും ആയിരുന്നു അന്ന. 
## ആദ്യകാല ജീവിതം
അന്നയുടെ മാതാപിതാക്കൾ മരിയാ അന്നയും ഗ്രിഗറി ഇവാനോവിച്ച് നികിനും ആയിരുന്നു. സ്കൂൾ വിദ്യാഭ്യാസത്തിനുശേഷം അന്ന സ്റ്റെനോഗ്രാഫി പഠിച്ചു.
## വിവാഹം
1866 ഒക്ടോബർ 4-നാണ് അന്ന ഫിയോദർ ദസ്തയേവ്‌സ്കിയുടെ സ്റ്റെനോഗ്രാഫറായെത്തുന്നത്. *ചൂതാട്ടക്കാരൻ* എന്ന നോവലാണ് അക്കാലത്ത് അദ്ദേഹം എഴുതിക്കൊണ്ടിരുന്നത്. ചുരുങ്ങിയ ഒരു കാലത്തിൽ അദ്ദേഹം തന്റെ പ്രണയം അന്നയെ അറിയിച്ചു. ഇക്കാലയളവിൽ ഒരു ദിനം ദസ്തയേവ്‌സ്കി താൻ ഉടനെ എഴുതുവാൻ ഉദ്ദേശിക്കുന്ന നോവലിലെ ഒരു രംഗത്തിൽ വൃദ്ധനായ ഒരു ചിത്രകാരന് തന്നേക്കാൾ വളരെ ഇളപ്പമായ ഒരു പെൺകുട്ടിയോട് തോന്നുന്ന പ്രണയത്തിന്റെ സ്വാഭാവികതയെക്കുറിച്ചും പെൺകുട്ടിയുടെ  പ്രതികരണത്തെക്കുറിച്ചും സ്ത്രീകളുടെ പൊതുവായ മന:ശാസ്ത്രത്തിന്റെ അടിസ്ഥാനത്തിൽ അന്നയുടെ അഭിപ്രായം ആരാഞ്ഞുക്കൊണ്ട് അവരുടെ മനസ്സ് വായിച്ചെടുക്കുന്നതായി അന്ന തന്റെ ഓർമ്മക്കുറിപ്പുകളിൽ വിവരിക്കുന്നുണ്ട്.

1867 ഫെബ്രുവരി 15-ന് അന്നയും ദസ്തയേവ്‌സ്കിയും വിവാഹിതരായി. തുടർന്ന് അവർ വിദേശത്തേക്ക് പോയി. 1871 ജൂലൈയിൽ തിരിച്ചെത്തി. ബേഡനിൽവച്ച് ചൂതുകളിച്ച് ദസ്തോവ്സ്കിയുടെ സകല സമ്പാദ്യവും നഷ്ടമായി. അപ്പോൾ മുതൽ അന്ന ഡയറി എഴുതാൻ തുടങ്ങി. പീന്നീട് എകദേശം ഒരു വർഷത്തോളം അവർ ജനീവയിൽ താമസിച്ചു. ജീവിതം മുന്നോട്ട് നീക്കുവാനായി ദസ്തോവ്സ്കി വല്ലാതെ ബുദ്ധിമുട്ടിയിരുന്നു. 1868 ഫെബ്രുവരി 22ന് അന്ന അവരുടെ ആദ്യത്തെ മകൾ സോഫിയക്ക് ജന്മം നൽകി. പക്ഷെ ആ കുഞ്ഞ്  മൂന്ന് മാസം മാത്രം പ്രായമുള്ളപ്പോൾ മരിച്ചുപോയി. 1869-ൽ അന്ന ല്യുബോ എന്ന ഒരു പെൺകുഞ്ഞിന് കൂടി  ജന്മം നൽകി . പിന്നീട് സെന്റ് പീറ്റേഴ്സ് ബർഗിൽ തിരികെയെത്തിയ ശേഷം ഫിയോദർ, അലക്സി എന്നീ ആൺകുഞ്ഞുങ്ങൾ കൂടി അവർക്കു പിറന്നു. അന്ന പുസ്തകങ്ങളുടെ പ്രസാധനം ഉൾപ്പെടെ എല്ലാ സാമ്പത്തിക കാര്യങ്ങളും ഏറ്റെടുത്തു. വൈകാതെ ദസ്തോവ്സ്കി തന്റെ എല്ലാ സാമ്പത്തിക ബാദ്ധ്യതകളിൽ നിന്നും മോചിതനായി. 1871-ൽ ദസ്തോവ്സ്കി  ചൂതുകളി ഉപേക്ഷിച്ചു.

## പിൽക്കാല ജീവിതവും സാഹിത്യരചനയും
1881-ൽ ദസ്തയേവ്‌സ്കി മരിക്കുമ്പോൾ അന്നക്ക് 35 വയസ്സായിരുന്നു പ്രായം. അന്ന പുനർവിവാഹം ചെയ്തതേയില്ല. അവർ ദസ്തയേവ്സ്കിയുടെ കൈയ്യെഴുത്തുപ്രതികളും ലേഖനങ്ങളും മറ്റ് ചിത്രങ്ങളും എല്ലാം ശേഖരിച്ചു വെക്കുകയും സ്റ്റേറ്റ് ഹിസ്റ്റോറിക് മ്യൂസിയത്തിൽ ദസ്തയേവ്‌സ്കിയുടേതായി ഒരു സ്മാരകമുറി ക്രമീകരിക്കുകയും ചെയ്തു

1867-ൽ എഴുതിയ *അന്ന ദസ്തയേവ്‌സ്കായയുടെ ഡയറിക്കുറിപ്പുകൾ* അന്നയുടെ മരണശേഷം 1923-ൽ പ്രസിദ്ധീകരിക്കപ്പെട്ടു.1925-ൽ പ്രസിദ്ധീകരിച്ച *അന്ന ദസ്തയേവ്‌സ്കായയുടെ ഓർമ്മകൾ* ആണ് ഇവരുടെ മറ്റൊരു കൃതി. ഈ കൃതികളിൽ ദസ്തയോവ്സ്കിയുടെ വ്യക്തിജീവിതത്തിലെയും സാഹിത്യജീവിതത്തിലെയും പല പ്രധാന സംഭവങ്ങളും അന്ന വിവരിക്കുന്നുണ്ട്. 

1918 ജൂൺ 9-ന്  യാൾട്ടയിൽ വെച്ച് തന്റെ 71-ആം വയസ്സിൽ അന്ന അന്തരിച്ചു.
## കുറിപ്പുകൾ
ദസ്തയേവ്‌സ്കിയെ മുഖ്യകഥാപാത്രമാക്കി പെരുമ്പടവം രചിച്ച  ഒരു സങ്കീർത്തനം പോലെ എന്ന മലയാള നോവലിന്റെ ശില്പത്തിന് ആധാരമായി താൻ സ്വീകരിച്ചത് "അന്നയുടെ ഓർമ്മകൾ" എന്ന കൃതിയാണെന്ന് നോവലിസ്റ്റ് ആമുഖത്തിൽ പറഞ്ഞിട്ടുണ്ട്.

## അവലംബം


വർഗ്ഗം:ഫിയോദർ ദസ്തയേവ്‌സ്കി
വർഗ്ഗം:ഓർമ്മക്കുറിപ്പുകാർ
വർഗ്ഗം:1846-ൽ ജനിച്ചവർ
വർഗ്ഗം:1918-ൽ മരിച്ചവർ
ഗാനാലാപനം

[ലഘുചിത്രം|ഇന്ത്യൻ ഗായകൻ ആയ [കെ.ജെ. യേശുദാസ്|യേശുദാസ്]]
മനുഷ്യശബ്ദം സംഗീതാത്മകമായി പുറപ്പെടുവിക്കുന്ന കലയാണ് **ഗാനാലാപനം** (**പാടൽ **). സാധാരണ സംഭാഷണത്തിനുപരിയായി താളം സ്വരം എന്നീ ഘടകങ്ങൾ ഗാനാലാപനത്തിൽ കാണപ്പെടുന്നു. ഗാനം ആലപിക്കുന്നയാളെ **ഗായിക** എന്നോ **ഗായകൻ** എന്നോ ആണ് വിളിക്കുന്നത്. സംഘമായോ അല്ലാതെയോ പശ്ചാത്തലസംഗീതത്തിന്റെ അകമ്പടിയോടെയോ ഇല്ലാതെയോ ഗാനാലാപനം നടത്താവുന്നതാണ്. 

അവിരതമായ സംഭാഷണമാണ് ഗാനാലാപനം എന്ന് പറയാവുന്നതാണ്. ഔപചാരികമോ അനൗപചാരികമോ; ആസൂത്രണം ചെയ്തതോ അല്ലാത്തതോ ആയി ഗാനാലാപനം നടത്താവുന്നതാണ്. അനുഷ്ഠാനങ്ങളുടെ ഭാഗമായി ഗാനങ്ങൾ ആലപിക്കപ്പെടാറുണ്ട്. സന്തോഷത്തിനായോ, വരുമാനമാർഗ്ഗമായോ, വിദ്യാഭ്യാസോപാധി‌യായോ ഗാനാലാപനം നടത്താവുന്നതാണ്. വളരെനാളത്തെ അദ്ധ്യയനവും പരിശ്രമവും അർപ്പണമനോഭാവവുമുണ്ടെങ്കിലാണ് മികച്ച ഗായികയായി/ഗായകനായി മാറാൻ സാധിക്കുന്നത്. സാധകം ചെയ്യുന്നതിലൂടെ ശബ്ദം ശക്തവും ശുദ്ധവുമാക്കാൻ സാധിക്കും.

## അവലംബം

## പുറത്തേയ്ക്കുള്ള കണ്ണികൾ

*എ ബ്രീഫ് ഹിസ്റ്ററി ഓഫ് സിങിങ്
*സിങിങ് ആൻഡ് ഹെൽത്ത്: എ സിസ്റ്റമാറ്റിക് മാപ്പിംഗ് ആൻഡ് റിവ്യൂ ഓഫ് നോൺ-ക്ലിനിക്കൽ റിസേർച്ച് 
* Blackwood, Alan. *The Performing World of the Singer*. London: Hamish Hamilton, 1981. 113 p., amply ill. (mostly with photos.). ISBN 0-241-10588-9
* Reid, Cornelius. *A Dictionary of Vocal Terminology: an Analysis*. New York: J. Patelson Music House, cop. 1983. xxi, 457 p. *N.B*.: "This dictionary has been prepared ... **to define** and **[to] analyze** those terms and expressions in common usage by the vocal profession from the early seventeenth century to the present, as well as those [terms and expressions] introduced ... by members of the various scientific disciplines concerned with the subject." -- from the *Introd*., on p. xix. ISBN 0-915282-07-0

വർഗ്ഗം:സംഗീതം
ഭസ്മവള്ളി

പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് **കൊക്കിവള്ളി** അഥവാ **ഭസ്മവള്ളി**.. എല്ലാക്കാലവും പൂവുണ്ടാകുന്ന ഈ വള്ളി വലിയ മരങ്ങളുടെ മുകളിൽ കയറിപ്പോകാൻ കഴിവുള്ളതാണ്. Ghat Crossberry എന്നും ഇത് അറിയപ്പെടുന്നു. പശ്ചിമഘട്ടത്തിൽ അങ്ങോളമിങ്ങോളം ഈ സസ്യം കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:മാൽവേസീ
വർഗ്ഗം:ഗ്രെവിയ
വർഗ്ഗം:കേരളത്തിലെ സസ്യജാലം
ഇന്തോളജി

ഇന്ത്യൻ ഉപഭൂഖണ്ഡത്തിലെ (ഇപ്പോഴത്തെ ഇന്ത്യ, പാകിസ്താൻ, ബംഗ്ലാദേശ്, ശ്രീലങ്ക, നേപ്പാൾ തുടങ്ങിയ രാജ്യങ്ങൾ) ചരിത്രം, സംസ്കാരം, ഭാഷകൾ, സാഹിത്യം എന്നിവയെക്കുറിച്ചുള്ള പഠനത്തെയാണു് **ഇന്തോളജി (Indology)** (ഇന്ത്യാപഠനം)  എന്നു വിളിക്കുന്നത്. ചരിത്രം, മതം, ഭാഷ, രാഷ്ട്രതന്ത്രം, തത്വചിന്ത, സാഹിത്യം, ശാസ്ത്രങ്ങൾ എന്നിവ ഇന്തോളജിയുടെ പരിധിയിൽ വരുന്നു.  ഇൻഡോളജിസ്റ്റുകളെന്നറിയപ്പെടുന്ന ചില  പാശ്ചാത്യ പണ്ഡിതരാണിതിന് തുടക്കം കുറിച്ചത്. ഇത്തരമൊരു പഠനം ആരംഭിക്കുന്നതു വരെ ഇന്ത്യയുടെ പ്രാചീന ചരിത്രത്തെ സംബന്ധിച്ച അറിവ് കച്ചവടക്കാരുടെയും മിഷനറിമാരുടെയും വിവരണങ്ങളിൽ നിന്ന് മാത്രമായിരുന്നു.  ഇന്ത്യയെക്കുറിച്ചുള്ള പഠനം ഗ്രീക്ക് ലാറ്റിൻ ഭാഷകളിലൊതുങ്ങി നിന്നു. ഇന്ത്യയുടെ പടിഞ്ഞാറൻ തീരദേശങ്ങളിൽ പ്രവർത്തിച്ചിരുന്ന ക്രൈസ്തവ മിഷനറിമാരാണിതിന് തുടക്കം കുറിച്ചത്.

ഇന്ത്യയെക്കുറിച്ചുള്ള പഠനത്തിന്റെ ആരംഭം മെഗസ്തനീസിന്റെ (ca. 350–290 BC) കാലം മുതല്ക്കാണെന്നു് കരുതപ്പെടുന്നു. മൌര്യരാജവംശസ്ഥാപകനായ ചന്ദ്രഗുപ്തമൌര്യന്റെ രാജസഭയിലെ ഗ്രീസ് പ്രതിപുരുഷനായിരുന്നു മെഗസ്തനീസ്. ഇന്ത്യയിലെ തന്റെ ജീവിതത്തെ അടിസ്ഥാനമാക്കി മെഗസ്തനീസ് നാലു വാല്യങ്ങളിലായി എഴുതിയ ഇൻഡിക്ക എന്ന പഠനഗ്രന്ഥത്തിന്റെ ചില ഭാഗങ്ങൾ ഇപ്പോഴും ലഭ്യമാണു്. കച്ചവടത്തിനും മതപ്രചരണത്തിനും രാഷ്ട്രീയാധികാരത്തിനുമായി ഇന്ത്യയിലെത്തിയ പാശ്ചാത്യർ ഇന്ത്യയെ കുറിച്ച് ശാസ്ത്രീയമായി പഠിക്കാൻ ആരംഭിച്ചതു് ഇന്തോളജിയ്ക്കു് ആക്കം കൂട്ടി.

## വ്യക്തികളും സംഭാവനകളും
ഇംഗ്ലീഷുകാരനായ വില്ല്യം ജോൺസ് (1746-94) മനുസ്മൃതി, ശാകുന്തളം തുടങ്ങിയ കൃതികൾ തർജ്ജമ ചെയ്തു. ജർമ്മൻ പണ്ഡിതനായ മാക്സ് മുള്ളർ (1823-1900) സംസ്കൃത വ്യാകരണം രചിക്കുകയും ഗീതോപദേശം, മേഘദൂതം, ഋഗ്വേദം എന്നിവ വിവർത്തനം ചെയ്യുകയുമുണ്ടായി. ഇംഗ്ലീഷുകാരനായ എഡ്വിൻ അർനോൾഡ് ഭഗവദ് ഗീതയും ഗീതാഗോവിന്ദവും പരിഭാഷപ്പെടുത്തുകയും ശ്രീബുദ്ധനെ കുറിച്ച് 'ലൈറ്റ് ഓഫ് ഏഷ്യ' എന്ന പേരിൽ കാവ്യം രചിക്കുകയും ചെയ്തു. ഹെർമൻ ഗുണ്ടർട്ട്, ഡോ. റവ. റോബർട്ട് കൾഡ് വെൽ, കിറ്റിൽ തുടങ്ങിയ മിഷനറിമാർ ദ്രാവിഡ ഭാഷകൾക്ക് നൽകിയ സംഭാവനകളും ഇന്തോളജിയുടെ ഭാഗമാണ്.

* ഫാ.ഹാൻസ്ലെഡൻ  - യൂറോപ്യൻ ഭാഷയിൽ ആദ്യ സംസ്കൃത വ്യാകരണം
* കാർപ്രിക്രൈൽ         - കൊങ്കണി ഭാഷയുടെ വ്യാകരണം ലാറ്റിൻ ഭാഷയിൽ തയ്യാറാക്കി
* ഫാ.കൊയുദ്യ            -സംസ്കൃതഭാഷയും യൂറോപ്യൻ ഭാഷയും തമ്മിലുള്ള ബന്ധം തിരിച്ചറിഞ്ഞു
* ഫ്രാൻസിസ് ഗ്ലാഡ്വിൻ - അയ്നി അക്ബരിയുടെ സംക്ഷിപ്ത പതിപ്പ് പ്രസിദ്ധീകരിച്ചു
* നഥാനിയൽ ഹാൽഹെഡ് - മനുസ്മൃതി ഇംഗ്ലീഷിലേക്ക് വിവർത്തനം   ചെയ്തു.
* ജെയിംസ് പ്രിൻസെപ്പ് - അശോക ലിഖിതങ്ങൾ വായിച്ചു
* മാക്സ് മുള്ളർ - പൗരസ്ത്യ ദേശത്തെ പുരാതന ഗ്രന്ഥങ്ങൾ പ്രസിദ്ധീകരിച്ചു
* സർ വില്ല്യം ജോൺസ് -റോയൽ ഏഷ്യാറ്റിക് സൊസൈറ്റി സ്ഥാപനം അഭിജ്ഞാനശാകുന്തളം,ഗീതാഗോവിന്ദം  , മനുസ്മൃതി  എന്നിവ ഇംഗ്ലീഷിലേക്ക് വിവർത്തനം ചെയ്തു.

## അവലംബം


വർഗ്ഗം:ഇന്ത്യാചരിത്രം
വർഗ്ഗം:ചരിത്രപഠനം
വർഗ്ഗം:ദക്ഷിണേഷ്യ
വർഗ്ഗം:ഇന്തോളജി
കൊളോണിയൽ ചരിത്രരചന

സാമ്രാജ്യത്വരാജ്യങ്ങളിലെ ചരിത്രകാരന്മാർ തങ്ങളുടെ രാജ്യത്തിന്റെ അധീനതയിലുള്ള കോളനികളുടെ ചരിത്രം നിർമ്മിച്ചിരുന്നതിനെയാണ് **കൊളോണിയൽ ചരിത്രരചന** എന്ന് പറയുന്നത്. തങ്ങളുടെ ഭരണകൂടങ്ങൾ കോളനികളിൽ അധീശത്വം പുലർത്തുന്നതു് ന്യായീകരിക്കുകയും നിലനിർത്തുകയും ചെയ്യുക എന്നതായിരുന്നു കൊളോണിയൽ ചരിത്രകാരന്മാരുടെ പ്രാഥമികലക്ഷ്യം.

1815നു ശേഷമാണ് ബ്രിട്ടീഷ് ചരിത്രകാരന്മാർ അവരുടെ സാമ്രാജ്യത്വ ചരിത്രരചനാ സമ്പ്രദായം ആരംഭിക്കുന്നത്. ഈ കാലമാവുമ്പോഴേക്കും ഇംഗ്ലണ്ട് യൂറോപ്പിൽ സാമ്പത്തികമായും സൈനികമായും എതിരില്ലാത്ത ശക്തിയായി മാറിക്കഴിഞ്ഞിരുന്നു.

ജെയിംസ് മിൽ, വിൻസന്റ് സ്മിത്ത്, വില്ല്യം വിൽസൺ ഹണ്ടർ, ജെയിംസ് ടോഡ്, മൗണ്ടസ്റ്റുവർട്ട് എലിഫിൻസ്റ്റൺ എന്നിവർ ഇവരിൽ പ്രമുഖരാണു്.

## അവലംബം

വർഗ്ഗം:ചരിത്രം - അപൂർണ്ണലേഖനങ്ങൾ
നിലമുച്ചാള

തെക്കേപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **നാവുനീട്ടി** അഥവാ **നിലമുച്ചാള**. . നിത്യഹരിതവനങ്ങളിൽ കാണുന്നു. തെക്കൻ കർണാടകത്തിലും കേരളത്തിൽ എല്ലായിടത്തും കണ്ടുവരുന്നു. ഔഷധഗുണമുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
കൊപ്പുചെടി

പശ്ചിമഘട്ടതദ്ദേശവാസിയായ ഒരു ചെറുസസ്യമാണ് **കൊപ്പുചെടി**. . ആവാസവ്യവസ്ഥയുടെ നാശം കൊണ്ടും വികസനപ്രവർത്തനങ്ങൾ കൊണ്ടും ഈ സസ്യം വംശനാശഭീഷണിയിലാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ആസ്റ്റ്രേസീ
കുന്താമണിയൻ

തെക്കേപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കുന്താമണിയൻ**. . പുൽമൈതാനങ്ങളിലും കാടുകളിലെ തുറസ്സായ സ്ഥലങ്ങളിലും കാണുന്നു. വംശനാശഭീഷണിയുണ്ടെന്ന് കാണുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:റുബിയേസീ സസ്യകുടുംബം
ടി.ആർ. ഓമന

ടി ആർ ഗോപാലപിള്ള-വി കെ മീനാക്ഷിയമ്മ ദമ്പതികളുടെ മകളായി 1940-ൽ ആലപ്പുഴയിൽ ജനിച്ചു.  അവിവാഹിതയാണ്. ചെന്നൈ നടികർ സംഘത്തിന്റെ *വെൺതിരൈവാണി* പുരസ്കാരം ലഭിച്ചിട്ടുണ്ട്.

## ജീവിതരേഖ
ചെറുപ്പത്തിൽ സ്കൂൾ-നാടകങ്ങളിൽ അഭിനയിച്ചിരുന്നു. കുഞ്ചുക്കുറുപ്പാശാന്റെ ശിക്ഷണത്തിൽ ശാസ്ത്രീയനൃത്തവും, കഥകളിയും  എന്നിവയും അഭ്യസിച്ചിരുന്നു. കലാമണ്ഡലം കൃഷ്ണൻ നായർ, കുടമാളൂർ കരുണാകരൻ നായർ എന്നിവരോടൊപ്പം കഥകളി അവതരിപ്പിച്ചിരുന്നു. 1952-ലാണ് ആദ്യമായി സിനിമയിൽ അഭിനയിക്കുന്നത്. എസ് പി പിള്ളയുടേയും അടൂർ പങ്കജത്തിന്റേയും മകളായി പ്രേമലേഖ എന്ന ചിത്രത്തിലൂടെ ചലച്ചിത്രാഭിനയം തുടങ്ങി. പിന്നീട് പൊൻകതിർ എന്ന സിനിമയിലും ബാലവേഷം ചെയ്തു. 1954ൽ വിമൽകുമാർ സംവിധാനം ചെയ്ത പുത്രധർമ്മത്തിലൂടെയാണ് നായികയാവുന്നത്. ആകസ്മികമായുണ്ടായ മാതൃവിയോഗവും കുടുംബത്തിന്റെ സാമ്പത്തിക ബുദ്ധിമുട്ടുകളും പഠനം പാതിവഴിയിൽ ഉപേക്ഷിക്കുന്നതിനു കാരണമായി. ആ കാലയളവിൽ ഒട്ടനവധി ക്ഷേത്രങ്ങളിൽ ശാസ്ത്രീയനൃത്തം അവതരിപ്പിച്ചിരുന്നു. ഒപ്പം നാടകങ്ങളിലും അഭിനയിച്ചു. പിന്നീട് സിനിമയിൽ അവസരം ലഭിച്ചപ്പോൾ മദ്രാസിലേക്കു താമസം മാറ്റി.
## അമ്മ വേഷത്തിൽ
1962 ൽ പുറത്തിറങ്ങിയ 'വേലുത്തമ്പി ദളവ'യിൽ  മാത്യൂ തരകന്റെ  അമ്മവേഷം ചെയ്തതോടെ അത്തരം വേഷങ്ങളിലേക്ക് മുദ്രയടിക്കപ്പെടുകയായിരുന്നു. അഗ്നിപുത്രിയിൽ ആറന്മുള പൊന്നമ്മയുടെ അമ്മയായും അഭിനയിച്ചു. പ്രേം നസീർ, സത്യൻ, കൊട്ടാരക്കര, മധു, സോമൻ, സുകുമാരൻ, ജയൻ, മമ്മൂട്ടി, മോഹൻലാൽ എന്നിങ്ങനെ ഒട്ടേറെ അഭിനേതാക്കളുടെ അമ്മവേഷം ചെയ്തു.  ഏകദേശം നാന്നൂറ്റി എൺപതിലധികം ചിത്രങ്ങളിൽ ഈ കലാകാരി അഭിയയിച്ചിട്ടുണ്ട്.

## ഡബ്ബിംഗ് ആർട്ടിസ്റ്റ്
ശാന്തിനിവാസ് എന്ന തെലുഗു മൊഴിമാറ്റ സിനിമയിലൂടെയാണ് ഓമനയുടെ ശബ്ദമികവ് ശ്രദ്ധിക്കപ്പെട്ടത്. മികച്ച ഒരു ഡബ്ബിങ്ങ് ആർട്ടിസ്റ്റുമായ ടി ആർ ഓമനയാണ് ശാരദയ്ക്ക് ദേശീയപുരസ്കാരം നേടിക്കൊടുത്ത സ്വയംവരം, തുലാഭാരം എന്നീ സിനിമകളിൽ അവർക്ക് ശബ്ദം കൊടുത്തത്. പിന്നീട് *സംസ്ഥാന ചലച്ചിത്ര അവാർഡ് കമ്മറ്റിയിൽ* അംഗമായിരിക്കെ ഡബ്ബിങ്ങ് ആർട്ടിസ്റ്റുകൾക്കും അവാർഡ് കൊടുക്കേണ്ടതുണ്ട് എന്ന നിർദ്ദേശം മുന്നോട്ടു വെച്ചതും ഓമനയാണ്. "നിൻപദങ്ങളിൽ നൃത്തമാടിടും", "പണ്ടൊരു ശില്പി പ്രേമശില്പി" എന്നീ ഗാനങ്ങളിലും ടി ആർ ഓമനയുടെ ശബ്ദം ഉപയോഗിച്ചിട്ടുണ്ട്. മറ്റൊരു സീതയിലെ "കാമിനി മൗലിയാം", "ഉദയതാരക പോലേ" എന്നീ ഗാനങ്ങൾ മറ്റു ഗായകർക്കൊപ്പം ആലപിച്ചിട്ടുണ്ട്.
## പുരസ്കാരങ്ങൾ
* കേരള സംഗീത നാടക അക്കാദമിയുടെ പ്രവാസി പുരസ്‌കാരം 

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ടി.ആർ. ഓമന
*മലയളംട്യൂബ്.കോമിൽ നിന്ന് ടി.ആർ. ഓമന

വർഗ്ഗം:നർത്തകർ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:മലയാളചലച്ചിത്ര ഡബ്ബിങ് കലാകാരന്മാർ
വർഗ്ഗം:കേരള സംഗീത നാടക അക്കാദമിയുടെ പ്രവാസി പുരസ്‌കാരം നേടിയവർ
വർഗ്ഗം:മലയാളത്തിലെ ബാലനടിമാർ
പാലാൻ

കേരളത്തിൽ വ്യാപകമായി വിതരണം ചെയ്യപ്പെട്ടിരിക്കുന്ന അപൂർവ്വമായി മാത്രം ശുദ്ധജലത്തിൽ കണ്ടുവരുന്ന ഒരു മത്സ്യമാണ് **പാലാൻ** അഥവാ **പാലാൻകണ്ണി** (Indo-Pacific Tarpon). എലോപ്പിഫോർമിസ് നിരയിൽപ്പെടുന്ന മെഗാലൊപിഡെ കുടുംബത്തിലെ ഒരു മത്സ്യമാണിത്.

## ശരീരപ്രകൃതി
പരന്ന ശരീരം, വലിപ്പമുള്ള കണ്ണുകൾ. മുതുകുചിറകിന്റെ ഉത്ഭവസ്ഥാനം ശരീരത്തിന്റെ മധ്യഭാഗത്താണ്. വലിയ ചെതുമ്പലുകൾ. ശാരാശരി നീളം 30-45.5 സെന്റി മീറ്റർ. പരാമവധി നീളം 150 സെന്റിമീറ്റർ. 18 കിലോ വരെ പരമാവധി ഭാരം വയ്ക്കുന്നു. പാർശ്വരേഖയിൽ 37 മുതൽ 42 വരെ ചെതുമ്പലുകളുണ്ട്.

## മറ്റുവിവരങ്ങൾ
ജലോപരിതലത്തിൽ നിന്ന് 50 മീറ്റർ താഴ്ചയിൽ വരെ കണ്ടുവരുന്നു. തെക്കു പടിഞ്ഞാറൻ കാലവർഷം ആരംഭിക്കുന്നതോടെയാണ് ഇവയെ കണ്ടുതുടങ്ങുന്നത്. ഭക്ഷ്യയോഗ്യമാണ്. 44 വർഷം വരെയാണ് ഇവയുടെ പരമാവധി ആയുസ്സ്. ഓക്സിജൻ കുറവുള്ള ജലാശയങ്ങളിലും ജീവിയ്ക്കാനുള്ള കഴിവുണ്ട്.

## അവലംബം

*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
പാണ്ടൻ മലിഞ്ഞീൽ

കേരളത്തിലെ ശുദ്ധജലാശയങ്ങളിൽ കണ്ടുവരുന്ന ഒരു മലിഞ്ഞീൽ മത്സ്യമാണ് **പാണ്ടൻ മലിഞ്ഞീൽ** (Indian mottled eel). . നീണ്ട് ഉരുണ്ടിട്ടാണ് ശരീരം. ശരീരത്തിൽ ഇളം നീലനിറമുള്ള പുള്ളികൾ കണ്ടുവരുന്നു. മുഷിഞ്ഞ വെള്ളനിറമാണ് അടിവശത്തിനു്. ശരാശരി നീളം 80 സെന്റിമീറ്ററാണെങ്കിലും 200 സെന്റിമീറ്റർ വരെ ഇവ പരമാവധി വളരുന്നു. പരമാവധി ഭാരം 6 കിലോഗ്രാം. ഈ മത്സ്യം പ്രജനനം നടത്തുന്നത് കടലിലാണ്. മുട്ട വിരിഞ്ഞ് ലാർവ്വദശ പിന്നിടുന്നതോടെ ഇത് ശുദ്ധജലത്തിലേക്ക് കയറിവരുന്നു. ബാക്കിയുള്ള കാലം പുഴകളിലും കനാലുകളിലും നെൽപാടങ്ങളിലും കോൾനിലങ്ങളിലുമായി കഴിയുന്നു. വർഷക്കാലാരംഭമായ ജൂൺ-ജൂലൈ മാസങ്ങളോടെയാണ് ഇവയെ വ്യാപകമായി കണ്ടുവരുന്നത്. നെൽപ്പാടങ്ങളിലേക്കും അതുപോലുള്ള വെള്ളക്കെട്ട് പ്രദേശങ്ങളിലേക്കും കയറുന്ന ഇവയെ ചൂണ്ടയിട്ട് പിടിയ്ക്കാറുണ്ട്. ഭക്ഷ്യയോഗ്യമായ ഒരു മത്സ്യമാണ്. ആസ്മ പോലുള്ള രോഗങ്ങൾക്ക് ഔഷധമായി കരുതിപ്പോരുന്നു.

ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത് .
## അവലംബം
*http://www.fishbase.de/summary/Anguilla-bengalensis+bengalensis.html

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:മലിഞ്ഞീൽ
ആർ. നാരായണപണിക്കർ

കേന്ദ്ര സാഹിത്യ അക്കാദമി പുരസ്‌കാരം നേടിയ ആദ്യ മലയാള സാഹിത്യകാരനാണ് ആർ. നാരായണപണിക്കർ (25 ജനുവരി 1889 - 29 ഒക്ടോബർ 1959). ഏഴ് ഭാഗങ്ങളുള്ള കേരള ഭാഷാ സാഹിത്യ ചരിത്രത്തിനായിരുന്നു ആദ്യ കേന്ദ്ര സാഹിത്യ അക്കാദമി പുരസ്കാരം. നോവൽ, ചരിത്രം, വ്യാഖ്യാനം എന്നീ വിഭാഗങ്ങളിലായി എൺപതോളം  കൃതികൾ രചിച്ചിട്ടുണ്ട്.

## ജീവിതരേഖ
ആലപ്പുഴയിലെ അമ്പലപ്പുഴ ക്ഷേത്രത്തിനു സമീപമുള്ള വാഴേലത്തു തറവാട്ടിൽ കുഞ്ചിയമ്മയുടെയും അയ്യപ്പൻപിള്ളയുടെയും മകനായി ജനിച്ചു. മെട്രിക്കുലേഷൻ പാസ്സായതിനുശേഷം എറണാകുളത്തുപോയി എഫ്.എ.യ്ക്കു പഠിച്ചു. തുടർന്ന് തിരുവനന്തപുരം മഹാരാജാസ് കോളജിൽ ചേർന്ന് ബി.എ.ക്കു പഠിച്ചെങ്കിലും ഒരു വർഷം കഴിഞ്ഞ് പഠനം നിർത്തേണ്ടിവന്നു. പിന്നീട് പ്രൈവറ്റായി പഠിച്ച് ചരിത്രത്തിലും മലയാളത്തിലും ഇംഗ്ളീഷിലും ബി.എ. ബിരുദം നേടി. ഒപ്പം തത്ത്വദർശനം, തർക്കശാസ്ത്രം, അഷ്ടാംഗവൈദ്യം എന്നിവയിലും വ്യാകരണാലങ്കാര-ജ്യോതിഷ വിഷയങ്ങളിലും പരിജ്ഞാനം നേടി. സംസ്കൃതം, ഹിന്ദി, ഉർദു, ബംഗാളി, കന്നഡ, തമിഴ് തുടങ്ങിയ ഭാഷാസാഹിത്യങ്ങൾ പഠിക്കുകയും ചെയ്തു. ശരച്ചന്ദ്ര ശരച്ചന്ദ്ര ചട്ടോപാദ്ധ്യായന്റെ ബംഗാളി നോവലിന്റെ മലയാള പരിഭാഷ ഉൾപ്പെടെ ആറോളം കൃതികൾ പരിഭാഷപ്പെടുത്തി. വിവിധ ഹൈസ്കൂളുകളിൽ അധ്യാപകനായും ഹെഡ്മാസ്റ്ററായും സേവനമനുഷ്ഠിച്ചു. സർവീസിൽ നിന്ന് വിരമിച്ചതിനുശേഷം തിരുവനന്തപുരത്തു സ്ഥിരതാമസമാക്കി. ദക്ഷിണ ദീപം എന്ന മാസികയ്ക്ക് വേണ്ടിയും പ്രവർത്തിച്ചു. 

ചരിത്രം, ജീവചരിത്രം, നോവൽ, നിഘണ്ടു, വിവർത്തനം, വ്യാഖ്യാനം, പരീക്ഷാസഹായികൾ എന്നിങ്ങനെ വിവിധ മേഖലകളിലായി എൺപതു കൃതികൾ രചിച്ചു. മൗലികമായ നോവൽ സൃഷ്ടികൾക്കു പുറമേ ബംഗാളി, മറാഠി, ഹിന്ദി എന്നീ ഭാഷകളിൽനിന്ന് ഇരുപതോളം കൃതികൾ പരിഭാഷപ്പെടുത്തിയിട്ടുമുണ്ട്. നിരവധി ആട്ടക്കഥകൾക്കും കിളിപ്പാട്ടുകൾക്കും തുള്ളലുകൾക്കും വ്യാഖ്യാനങ്ങൾ രചിച്ചിട്ടുണ്ട്.

അധ്യാപകനായിരുന്നപ്പോൾ മലയാളം സ്കൂളിലെ അധ്യാപകർക്കുവേണ്ടി തയ്യാറാക്കിയ നോട്ടുകളാണ് പില്ക്കാലത്ത് കേരള ഭാഷാസാഹിത്യ ചരിത്രമായി പരിണമിച്ചത്. ഒരു ചരിത്രകാരനാവശ്യമായ നിഷ്പക്ഷതയും സത്യസന്ധതയും പലപ്പോഴും ഇദ്ദേഹം പുലർത്തിയിട്ടില്ലെന്ന് നിരൂപകർ അഭിപ്രായപ്പെട്ടിട്ടുണ്ട്. 

മൂന്നു വിവാഹങ്ങൾ കഴിച്ചിട്ടുണ്ട്. കെ.സി. കേശവപിള്ളയുടെ മകൾ തങ്കമ്മയാണ് മൂന്നാമത്തെ ഭാര്യ.

1959 ഒക്ടോബർ 29-ന് തിരുവനന്തപുരത്ത് അന്തരിച്ചു.

## കൃതികൾ
• ചേരപ്രശസ്തിമാല-1(പതിറ്റുപത്ത് ഗദ്യാഖ്യാനം)
*കേരള ഭാഷാസാഹിത്യ ചരിത്രം (7 ഭാഗങ്ങൾ)
*അമൃതവല്ലി, ചന്ദ്രനാഥൻ
*അന്നപൂർണാലയം (നോവൽ)
*പ്രേമോത്കർഷം
*സീത
*ഭീഷ്മർ (നാടകം)
*നവയുഗഭാഷാ നിഘണ്ടു
*ആംഗലഭാഷാ
*ബൃഹൽകോശം
*സാങ്കേതിക ശബ്ദനിഘണ്ടു
*ആയുർവേദചരിത്രം
*തിരുവിതാംകൂർ ചരിത്രം
*ഹൈന്ദവ നാട്യശാസ്ത്രം 
*ചിലപ്പതികാരം (വിവർത്തനം)
*തുളസീദാസരാമായണം (വിവർത്തനം)
*അനംഗരംഗം (കാമശാസ്ത്രഗ്രന്ഥത്തിന്റെ വ്യാഖ്യാനം)
* ലളിത (ശരച്ചന്ദ്ര ചട്ടോപാദ്ധ്യായന്റെ ബാംഗാളി നോവലിന്റെ മലയാള പരിഭാഷ - 1949)
* അമ്മയെത്തേടി - (ശരച്ചന്ദ്ര ചട്ടോപാദ്ധ്യായന്റെ ബാംഗാളി ചെറുകഥയുടെ മലയാള പരിഭാഷ )

## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്‌കാരം
## അവലംബം

## അധിക വായനയ്ക്ക്

വർഗ്ഗം:1889-ൽ ജനിച്ചവർ
വർഗ്ഗം: 1959-ൽ മരിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:ഒക്ടോബർ 29-ന് മരിച്ചവർ
ഇന്ത്യയിലെ ദേശീയവാദചരിത്രരചന

കൊളോണിയൽ ചരിത്രകാരൻമാർ  ഇന്ത്യാചരിത്രത്തെ വികലമാക്കുവാനും കരി തേച്ച് കാണിക്കാനും ശ്രമിക്കുന്നുവെന്നാരോപിച്ച് അതിനെതിരെ ഉയർന്നുവന്ന പ്രതിഷേധമായിരുന്നു **ദേശീയവാദ ചരിത്രരചന**. ഇന്ത്യയിലെ ദേശീയപ്രസ്ഥാനങ്ങളിൽ നിന്നാണ് ഇതിന് പ്രചോദനം ലഭിച്ചത്. ഈ ചരിത്രരചനാരീതിയിൽ അലക്സാണ്ടറേക്കാൾ  പ്രാധാന്യം അദ്ദേഹത്തെ നേരിട്ട പോറസ്സിനു നൽകപ്പെടുകയും, ഐതിഹ്യങ്ങളിലെ നായകന്മാർ ചരിത്രപുരുഷന്മാരായി ചിത്രീകരിക്കപ്പെടുകയും, പ്രാചീനഭാരത്തിലെ നാടോടിപ്രമാണിമാരുടെ ഭരണത്തെ ഗ്രീക്ക് നഗരരാഷ്ട്രങ്ങളിലെ റിപ്പബ്ലിക്കൻ ഭരണവുമായി തുലനം ചെയ്യപ്പെടുകയും, എല്ലാ വിദേശ അക്രമികളെയും ഇന്ത്യൻ സമ്പത്ത് കൊള്ളയടിച്ചവരായി ചിത്രീകരിക്കപ്പെടുകയും ചെയ്തു.

ഇന്ത്യൻ സ്വാതന്ത്ര്യസമരനേതാക്കളായ ചരിത്രകാരൻമാരും ഈ ചരിത്രരചനാശൈലി പിന്തുടർന്നിരുന്നു. ഉദാഹരണമായി ആർ.സി. ദത്ത്, ദാദാഭായ് നവറോജി എന്നിവർ ഡ്രയിൻ തിയറിയിലൂടെ ഇന്ത്യയിലെ ദാരിദ്ര്യത്തിന് കാരണം ബ്രിട്ടീഷുകാരുടെ ചൂഷകഭരണമായിരുന്നുവെന്ന് വാദിച്ചു. ബ്രിട്ടീഷുകാർക്കെതിരെയുള്ള പോരാട്ടത്തിൽ ബാലഗംഗാധര തിലകനുപയോഗിച്ചത് ആര്യൻ വംശീയസിദ്ധാന്തമാണ്.

## പ്രധാനപ്പെട്ട ദേശീയവാദി ചരിത്രകാരൻമാർ
* ആർ.ജി. ഭണ്ഡാർക്കർ
* കെ.പി. ജയസ്വാൾ
* എ.എസ്. ആൾടേക്കർ
* കെ.കെ. ദത്ത
* ആർ.സി. മജുംദാർ
## അവലംബം
*ഹിസ്റ്ററി ഹയർസെക്കന്ററി കോഴ്സ് ബുക്ക്, (പതിനൊന്നാം തരം)എസ് ഇ ആർ ടി പേജ് 14

വർഗ്ഗം:ചരിത്രരചനാരീതികൾ
കറുത്ത മലിഞ്ഞീൽ

കേരളത്തിലെ ശുദ്ധജലാശയങ്ങളിൽ കണ്ടുവരുന്ന ഒരു മലിഞ്ഞീൽ മത്സ്യമാണ് **കറുത്ത മലിഞ്ഞീൽ** (Indonesian shortfin eel).  . ആൻഗുല്ലി ഫോർമിസ് എന്ന നിരയിൽ വരുന്ന ആൻഗുല്ലിഡേ കുടുംബത്തിലെ ആൻഗുല ജീനസ്സിലെ ഒരു ഉപസ്പീഷ്യസ്സ് ആണ് ഈ മത്സ്യം. ശരീരം ഉരുണ്ട് നീണ്ട് ഏകദേശം 2 മീറ്റർ വരെ നീളത്തിൽ കാണപ്പെടുന്നു. പാണ്ടൻ മലിഞ്ഞീലിനെപ്പോലെ പ്രജനനം നടത്തുന്നത് കടലിലാണെങ്കിലും ജീവിയ്ക്കുന്നത് ശുദ്ധജലത്തിലുമാണ്. വർഷക്കാലാരംഭത്തോടെ കൂട്ടമായി തോടുകളിലേക്കും നെൽപ്പാടങ്ങളിലേക്കും എത്തുന്നതിനാൽ ഇവയെ ചൂണ്ടയിട്ട് പിടിയ്ക്കുന്നത് പതിവാണ്.കേരളത്തിലെ എല്ലാ ശുദ്ധജലാശയങ്ങളിലും കണ്ടുവരുന്നു.

ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത് .

## അവലംബം
*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:മലിഞ്ഞീൽ
എരച്ചുകെട്ടി

തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **എരച്ചുകെട്ടി**. . 1800 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളുടെ അതിരുകളിൽ കാണുന്നു. നീലഗിരി, ആനമല, പഴനി, പാലക്കാട് എന്നിവിടങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
പച്ചൂരൽ

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **പച്ചൂരൽ**. . കോയമ്പത്തൂരിലും ആനമലയിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
കോവക്ക മീൻ

പേരിലുള്ള മീനൊന്നും കാര്യത്തിലില്ലലെങ്കിലും മീനിന്റെ സ്വാദിഷ്ഠപ്പെടുന്ന എന്നാൽ മത്സ്യ മാംസ വിഭവങ്ങൾ വളരെ കുറച്ചു മാത്രം വാങ്ങുന്ന ആളുകളുടെ ഇഷ്ടവിഭവമാണ് **കോവയ്ക്ക മീൻ**. വെജിറ്റേറിയൻ വിഭവമായിട്ടും നോൺ വെജിറ്റേറിയനായി ഖ്യാതി നേടിയ ഈ പലഹാരം പേരിലേതുപോലെ തന്നെ കോവക്കകൊണ്ടാണ് ( ചിലയിടങ്ങളിൽ കോഴക്ക എന്നും പറയും. ) നിർമ്മിക്കുന്നത്.

## ആവശ്യമായവ
കോവക്ക, വെളുത്തുള്ളി, ചുവന്നുള്ളി, ഉപ്പ്, മുളകുപൊടി, വെള്ളം, എണ്ണ

## പാചകം ചെയ്യുന്ന വിധം
നന്നായി കഴുകി വൃത്തിയാക്കിയ കോവക്ക അരകല്ലിൽ വെച്ച് ഇടിക്കുക. ഇടിയുടെ ആഘാതത്തിൽ കോവക്കയുടെ രണ്ടറ്റവും പൊട്ടിച്ച് ഉള്ള് കീറുന്നു. അതിനു ശേഷം അരകല്ലിൽ വെച്ച ചുവന്നുള്ളി, വെളുത്തുള്ളിയും ചതച്ചെടുക്കുന്നു. ചതച്ച ഉള്ളി, വെളുത്തുള്ളി മുളകുപൊടി ഉപ്പ് ആവശ്യത്തിന് വെള്ളം എന്നിവ ചേർത്ത് പേസ്റ്റ് നിർമ്മിക്കുന്നു. പൊട്ടിയ കോവക്ക ഓരോന്നായി എടുത്ത് തയ്യാറാക്കിയ പേസ്റ്റ് അതിനുള്ളിൽ തേച്ച് പിടിപ്പിക്കുന്നു. ശേഷം ഈ കോവക്ക തിളച്ച എണ്ണയിലേക്കിടുക. ഇരുവശവും മൊരിയാനായി ഇളം ചൂടിൽ വറുക്കുക. മൊരിഞ്ഞശേഷം സേർവിങ്ങ് ഡിഷിലേക്ക് മാറ്റാം.  ചോറിനോടൊപ്പം ഒരു മീൻ വിഭവത്തിന് സമമായി ഇതുപയോഗിക്കാവുന്നതെയുള്ളു.  മീൻ വിഭവങ്ങളുടെ മണമോ വഴുവഴുപ്പോ ഇല്ലാത്ത കോവക്കാമീൻ തയ്യാറാക്കാൻ ചുരുങ്ങിയ സമയം മാത്രം മതി. 

ഈ പ്രക്രിയ വഴുതനയിലും ഫലപ്രദമാണ്.

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ